Μωρό και ύπνος: Μικρά κολπάκια και συμβουλές για όνειρα γλυκά | Ρώτα τη Σίβυλλα\nPosted by vivian6565 in Ύπνος νεογέννητων, Ψυχολογία του παιδιού απο 0-18\nΜερικές από τις πιο συχνές ερωτήσεις που κάνει μία νέα μαμά στον παιδίατρο της είναι το πόσες ώρες πρέπει να κοιμάται το μωρό, πώς θα το βοηθήσει να κοιμηθεί τη νύχτα και γιατί ξυπνάει πολλές φορές μέσα στην νύχτα.\nΤην απάντηση σε όλα αυτά τα ερωτήματα δίνει ο καθηγητής παιδιατρικής Ανδρέας Κωνσταντόπουλος, στο βιβλίο του «Οι πρώτοι 12 μήες του μωρού μου», από τις εκδόσεις Μεταίχμιο.\nΜωρό και ύπνος: Θερμοκρασία δωματίου\nΑρχικά μπορεί να κοιμάται σε ένα καλαθάκι ή ένα προρτμπεμπέ, άλλα γρήγορα πρέπει να το τοποθετήσετε στο δικό του κρεβατάκι. Το κρεβατάκι του θα πρέπει να τοποθετείται μακριά από το σώμα του καλοριφέρ και η θερμοκρασία του δωματίου να μην υπερβαίνει τους 21 βαθμούς Κελσίου, διότι το μωρό ζεσταίνεται και ξυπνά συχνά τη νύχτα, έχει λίγα ούρα και ιδρώνει το κεφάλι του.Επίσης, δεν πρέπει να το σκεπάζεται βαριά διότι έχει τη δυνατότητα να ρυθμίζει τη θερμοκρασία και όταν τα μωρά είναι πολύ ζεστά διατρέχουν τον κίνδυνο του αιφνίδιου θανάτου.\nΜωρό και ύπνος: Πόσες ώρες πρέπει να κοιμάται το μωρό\nΤο μωρό μετά τον τοκετό είναι πολύ ζωηρό για μια ώρα και ακολουθεί μια μεγάλη περίοδος με βαθύ ύπνο που μπορεί να κρατήσει και 24 ώρες. Αυτό είναι φυσιολογικό. Ορισμένα μωρά, παρουσιάζουν ελαφρύ ύπνο τον 1ο και τον 2ο μήνα και άλλα κοιμούνται την ημέρα αντί τη νύχτα.\nΣταδιακά, τα διαστήματα που το μωρό είναι ξύπνιο γίνονται μεγαλύτερα. Στο τέλος του πρώτου μήνα μένουν ξύπνια 2-3 ώρες το 24ωρο, κυρίως το απόγευμα. Μερικές φορές όμως το μωρό είναι ξύπνιο 6-7 ώρες.\nΜωρό και ύπνος: Πότε αρχίζει ένα μωρό να βλέπει όνειρα και εφιάλτες\nΤα όνειρα και οι εφιάλτες του μωρού, εμφανίζονται στην ηλικία των 3-5 μηνών.\nΜωρό και ύπνος: Μυστικά και κόλπα για να κοιμηθεί εύκολα το μωρό σας\nΠρογραμματίστε τον ύπνο του. Ακόμη και από την ηλικία των 4-6 μηνών το μωρό μπορεί να μάθει να κοιμάται 8 ώρες συνεχόμενες.\nΤους πρώτους 2 μήνες της ζωής του χρειάζεται να τρώει ανά 3-4 ώρες. Φροντίστε να ρυθμίζετε την ώρα του ύπνου πάντα σταθερά την ίδια ώρα, ώστε να μάθει είναι η ώρα του ύπνου και όχι «ώρα που κάνουμε χουζούρι».\nΚαθιερώστε ρουτίνα. Το μπάνιο πριν τον ύπνο, το τάισμα, η πιζάμα, το σβήσιμο των φώτων μπορούν να λειτουργήσουν ως ερεθίσματα στο μωρό, συνδυάζοντας όλα τα παραπάνω με την ώρα του ύπνου.\nΑν για κάποιο λόγο τη νύχτα ξυπνήσει και κλάψει, φροντίστε να μη μιλάτε πολύ ή καθόλου, μην ανάβετε το φως, χρησιμοποιείστε μόνο ένα μικρό φωτάκι, μην το νανουρίζετε στην αγκαλιά σας και μην παίζεται μαζί του.\nΚάντε του βρεφικό μασάζ πριν τον ύπνο. Είναι χαλαρωτικό!\nΦροντίστε να έχει φάει καλά πριν κοιμηθεί ώστε να μην πεινάσει κατά τη διάρκεια της νύχτας.\nΚαθιερώστε ένα παραμύθι για «καληνύχτα». Τα παιδιά ηρεμούν και κοιμούνται ήσυχα όταν ακούν τη χαλαρωτική φωνή της μανούλας.\nΜωρό και ύπνος: Ποιοι λόγοι κρατούν ξύπνιο ένα μωρό\nΗ συντροφιά: Το μωρό όταν κλαίει θέλει να πάτε κοντά του, να το αγκαλιάσετε και να παίξετε μαζί του.\nΠεινάει: Τα μωρά συνήθως ξυπνούν τη νύχτα γιατί πεινάνε.\nΖεστό ή κρύο δωμάτιο: Το μωρό μπορεί να κρυώνει ή να ζεστένεται. Τους χειμερινούς μήνες να μην έχετε στο δωμάτιο πάνω από 21 βαθμούς Κελσίου. Μην το σκεπάζετε βαριά γιατί θα ζεσταθεί και θα κλάψει.\nΘέλει αλλαγή πάνας: Το μωρό δεν έχει πρόβλημα να κοιμηθεί με βρεγμένη πάνα. Υπάρχει όμως περίπτωση να συγκαεί και να πονάει.\nΕίναι άρρωστο: Μπορεί το παιδί να πονάει στο αυτάκι του, στην κοιλίτσα του, να έχει πυρετό ή να νιώθει αδιαθεσία. Επικοινωνήστε με τον γιατρό σας.


Η «γλώσσα του σώματος» της κυρίας Μέρκελ - Newsbomb\nΗ ΠΡΙΟΝΟΚΟΡΔΕΛΑ 17/09/2012 20:50\nΑνάλυση για τη στάση της καγκελαρίου της Γερμανίας μετά τις επαφές που είχε με τον πρωθυπουργό της Ελλάδος\nΣύμφωνα με τους ειδικούς, το πολύ ένα 9% της ανθρώπινης επικοινωνίας επιτυγχάνεται με τα λόγια. Πώς στέλνονται λοιπόν τα υπόλοιπα μηνύματα; Και πάλι σύμφωνα με τους ειδικούς, τα υπόλοιπα μηνύματα που στέλνουμε, ηθελημένα ή αθέλητα, στον περίγυρο, εκπέμπονται από τη γλώσσα του σώματος, τη στάση μας, τις χειρονομίες, τις εκφράσεις του προσώπου και τον τόνο της φωνής μας. Μηνύματα που οι περισσότεροι αποκωδικοποιούμε υποσυνείδητα. Και σε αυτό ακριβώς το ένστικτο οφείλεται η αίσθηση ότι κάποιος που μόλις γνωρίσαμε μας συμπαθεί ή όχι. Δεν είναι οι «δονήσεις» , σύμφωνα με τους εσωτεριστές. Είναι κάτι πολύ πιο χειροπιαστό.\nΔιαβάζοντας μιαν ανάλυση σύμφωνα με την οποία ο αναλυτής είδε «τον κ. Αντώνη Σαμαρά, να στέκεται δίπλα στην ισχυρότερη γυναίκα του πλανήτη, να εκθέτει το Ελληνικό πρόβλημα και –ούτε λίγο ούτε πολύ- να δηλώνει έτοιμος να πείσει τους Ευρωπαίους ότι η Ελλάδα θα τιμήσει τις υποχρεώσεις της. Χωρίς να το θέλω σταμάτησα να τον ακούω και τον παρακολούθησα σαν να βλέπω ταινία του βωβού κινηματογράφου. Και έτσι, ως δια μαγείας, η «γλώσσα του σώματος» ήταν εδώ. Αμήχανος, ταπεινωμένος, «με την πλάτη στα σκοινιά» ικετεύοντας για «λίγες ανάσες και λίγο χρόνο». Δεν ξέρω αν έπεισε την κ. Μέρκελ. Το βέβαιο είναι ότι δεν έπεισε εμένα.\nΑνεξάρτητα από τη «γλώσσα του σώματος» του κ. Σαμαρά όμως, εγώ πρόσεξα στην κλασική φωτογραφία ηγετών μετά τη συνάντησή τους ότι η Άνγκελα Μέρκελ είχε τα δάχτυλα των χεριών της τοποθετημένα ΑΚΡΙΒΩΣ με τον ίδιο τρόπο (περίπου πάνω στην κοιλιά της και να σχηματίζουν ένα ρόμβο) που την είχε δει και σε άλλες φωτογραφίες. Επειδή γνώριζα τι σημαίνει στην ελληνική – και όχι μόνο- «αργκό» αυτό το …σχήμα που παραπέμπει στα γυναικεία γεννητικά όργανα, μου φάνηκε ιδιαίτερα δύσκολο να δεχτώ ότι ασυναίσθητα, η Καγκελάριος ταύτιζε αυτά που της έλεγε ο πρωθυπουργός με το …ξέρετε τι. Κι αυτό γιατί την ίδια «στάση» είχε η Μέρκελ και σε άλλες φωτογραφίες , με άλλες προσωπικότητες, των οποίων τη γνώμη είναι ΒΕΒΑΙΟ ότι λαμβάνει περισσότερο υπ΄ όψη, ανεξάρτητα αν αυτά που έλεγε ο Έλληνας πρωθυπουργός άγγιζαν το –ας πούμε- σωστό.\nΈψαξα στο διαδίκτυο και βρήκα εκατοντάδες παρόμοιες φωτογραφίες και ΠΟΛΛΑ αστεία -κατά κύριο λόγο γεμάτα βωμολοχίες- σχόλια για το «σχήμα» που κατασκευάζει -προφανώς σκοπίμως γιατί ασυναίσθητα είναι αδύνατον να γίνεται τόσες πολλές φορές συνέχεια, ακόμα και όταν είναι μόνη της στη φωτογραφία- αλλά το μόνο που μπόρεσα να διακρίνω με κάθε λεπτομέρεια είναι πόσο «γερασμένα» είναι τα δάχτυλά της και πόσο κακο- κομμένα, απεριποίητα, ενίοτε και βρώμικα τα νύχια της με παρωνυχίδες και στίγματα. Εξήγηση για το «Ρόμβο της Μέρκελ» δεν βρήκα.\nΜια κάπως πιο …ουσιαστική – όσο και ακραία- εξήγηση βρήκα μόνο σε ένα αμερικάνικο blog : « Η «χειρονομία» αυτή της Μέρκελ έχει ήδη ονομαστεί Μερκελιστής και μελετάται εκτεταμένα σε διάφορα διαδικτυακά forum καθώς πολλοί «βλέπουν» σ αυτή μια έκφραση ρητόρων και σκεπτικιστών που αναζητούν και βρίσκουν έτσι τις κατάλληλες λέξεις που τους βοηθούν να καταλήξουν σε συμπεράσματα και λύσεις.\nΣυμβολική πυραμίδα ισχύος;\nΧαλαρωτική «γυμναστική» των δαχτύλων;\nΣυμβουλή Ινδού για περίσκεψη τύπου «γιόγκα» ή μασωνικού τύπου μυστικό «σήμα», ένδειξη, ταυτοποίηση των Ιλλουμινάτι;\nΘέλει κάτι να μας πει η καγκελάριος; Και τι ακριβώς;\nΊσως κάποιοι να αναγνωρίζουν τον εαυτό τους σ΄ αυτό, σε μια προσπάθεια δημιουργίας ενός σημείου συγκέντρωσης των ανθρώπων που σκέπτονται και ενεργούν λιγότερο συναισθηματικά από άλλους. Αρκετοί ισχυρίζονται ότι οι «χρήστες» δημιουργούν ένα τρίγωνο : Πομπός – Δέκτης – Πράγμα. Και σ αυτή την περίπτωση: Η Μέρκελ – Ο συνομιλητής ή ψηφοφόρος – μεγάλη αναταραχή».


ΟΛΥΜΠΙΑΚΟΣ: 30 Απρ 2014\nΗ φοβερή Ατλέτικο έκανε συντρίμμια το περίφημο… πούλμαν του Μουρίνιο με 1-3 και απειλεί να πάρει αμπάριζα (και) τη Ρεάλ στο δρόμο για το 1ο Champions League της ιστορίας της!\nΗ εκπληκτική ομάδα του Ντιέγκο Σιμεόνε σάρωσε την Τσέλσι μέσα στο Λονδίνο και πατώντας πάνω στα... συντρίμμια της, πέρασε στον τελικό του Champions League!\nΟι «ροχιμπλάνκος» δε μάσησαν απ’ το γκολ του… δικού τους Τόρες (36’) και γυρίζοντας το παιχνίδι με τους Αντριάν (44’), Ντιέγκο Κόστα (60’, πεν.) και Αρντά (72’), έστειλαν μήνυμα στη Ρεάλ ότι έρχονται με... φόρα πάνω της για την πρώτη ευρωπαϊκή τους κούπα!\nΤΣΕΛΣΙ (Ζοσέ Μουρίνιο): Σβάρτσερ, Κόουλ (54’ Ετό), Κέιχιλ, Τέρι, Ιβάνοβιτς, Νταβίντ Λουίζ, Ραμίρεζ, Αθπιλικουέτα, Γουίλιαν (77’ Σίρλε), Αζάρ, Τόρες (67’ Μπα)\nΣτον πάγκο έμειναν οι: Χιλάριο, Κάλας, Όσκαρ, Φαν Χίνκελ\nΑΤΛΕΤΙΚΟ ΜΑΔΡΙΤΗΣ (Ντιέγκο Σιμεόνε): Κουρτουά, Φιλίπε Λουίς, Γκοντίν, Μιράντα, Χουανφράν, Σουάρεθ, Τιάγκο, Κόκε, Αρντά (83’ Κριστιάν Ροντρίγκεθ), Αντριάν (66’ Ραούλ Γκαρθία), Ντιέγκο Κόστα (76’ λ.τ. Σόσα)\nΣτον πάγκο έμειναν οι: Αρανθούμπια, Άλντερβαϊρελντ, Ντιέγκο, Βίγια\nΣταματημό δεν έχουν οι αναφορές και τα αφιερώματα για πρώην ή νυν παίκτες του Ολυμπιακού σχετικά με το πόσο θα μπορέσουν να βοηθήσουν την Εθνική Ελλάδας στο Μουντιάλ που θα διεξαχθεί σε μερικές ημέρες στα γήπεδα της Βραζιλίας.\nΈνας από αυτούς είναι ο Κώστας Μήτρογλου, ο οποίος μπορεί να κάνει τη διαφορά, όπως χαρακτηριστικά αναφέρει η ιστοσελίδα "soccerly.com"... «Η Ελλάδα μπορεί να προκριθεί από τον όμιλό της, καθώς ναι μεν σημειώνει λίγα γκολ, αλλά μπορεί να βασιστεί στον ήρωα του Ολυμπιακού και νυν παίκτη της Φούλαμ, Κώστα Μήτρογλου».\nΟι αρχηγοί της ανδρικής ομάδας πόλο του Ολυμπιακού, Τάσος Σχίζας και Νικόλας Δεληγιάννης είναι από τους παλαιότερους παίκτες των ερυθρόλευκων και ο κόσμος αναγνωρίζει την προσφορά τους στον σύλλογο, κάτι που φάνηκε στη φιέστα της κατάκτησης του πρωταθλήματος στο κλειστό κολυμβητήριο του Πειραιά.\nΟι οπαδοί του Θρύλου που έδωσαν το «παρών» φώναζαν ρυθμικά «Σχίζα, Δεληγιάννη για πάντα στο Λιμάνι»!\nΟ λαός του Ολυμπιακού θέλει και τους δύο παίκτες των ερυθρόλευκων να αγωνίζονται και την επόμενη χρονιά!\nΗ κατάκτηση του ευρωπαϊκού τίτλου από τη γυναικεία ομάδα πόλο του Ολυμπιακού είναι μία από τις μεγαλύτερες στιγμές του τμήματος και ο πρόεδρος της ερυθρόλευκης ΠΑΕ, Βαγγέλης Μαρινάκης, ήταν αυτός ο οποίος βράβευσε τις αθλήτριες του Θρύλου.\nΗ αρχηγός του Ολυμπιακού, Φιλιώ Μανωλιουδάκη, σε δηλώσεις που έκανε σχετικά με την παρουσία του Βαγγέλη Μαρινάκη στο κλειστό κολυμβητήριο του Πειραιά, τόνισε:\n«Είναι τιμή μας που ήρθε ο πρόεδρος να μας βραβεύσει και τον ευχαριστούμε πολύ που είναι δίπλα μας και μας στηρίζει. Αυτό δείχνει ότι στον Ολυμπιακό δεν υπάρχουν διαχωρισμοί και ο Ολυμπιακός είναι μία γροθιά, μία οικογένεια που θέλει συνέχεια πρωταθλήματα».\nΟ Πρόεδρος της ΠΑΕ Ολυμπιακός, Βαγγέλης Μαρινάκης, βράβευσε την γυναικεία ομάδα Πόλο για την κατάκτηση του Len Trophy!\nΑφαίρεση 3 βαθμών, 2 αγωνιστικές κεκλεισμένων των θυρών και πρόστιμο 50.000 ευρώ προβλέπει η τιμωρία της Πειθαρχικής Επιτροπής της ΕΠΟ για τον ΠΑΟΚ για τον ημιτελικό με τον Ολυμπιακό.\nΤιμωρία, που δυσκολεύει αφάνταστα το έργο του ΠΑΟΚ στα play offs, επιβλήθηκε για τα γεγονότα του επαναληπτικού ημιτελικού του Κυπέλλου κόντρα στον Ολυμπιακό.\nΗ Πειθαρχική Επιτροπή της ΕΠΟ αποφάσισε να επιβάλει στην ομάδα της Θεσσαλονίκης ποινή αφαίρεσης 3 βαθμών (που θα ισχύσει στα play offs), 2 αγωνιστικές κεκλεισμένων των θυρών (που θα κληθεί να εκτίσει με Ατρόμητο και Παναθηναϊκό στα play offs), καθώς και πρόστιμο 50.000 ευρώ.\nΗ ποινή είναι εφέσιμη, αλλά οι πιθανότητες να μειωθούν οι «καμπάνες» δεν είναι πολλές. Επιπλέον στον ΠΑΟΚ έχει ασκηθεί πειθαρχική δίωξη και για κάποια επεισόδια στον τελικό Κυπέλλου με τον Παναθηναϊκό και επειδή είναι υπότροπος υπάρχει σοβαρός κίνδυνος για ακόμη μεγαλύτερη ποινή.\nΠάντως με τα υπάρχοντα δεδομένα ο ΠΑΟΚ πηγαίνει από τους τρεις στους... μηδέν βαθμούς στα play offs και είναι τελευταίος, αφού ο Αστέρας Τρίπολης έχει έναν και Παναθηναϊκός και Ατρόμητος από τρεις.\nΟι Βετεράνοι του Θρύλου τίμησαν τη μνήμη του Μιχάλη Κρητικόπουλου με σπουδαίο φιλικό στο Καραϊσκάκη, ενώ παρών ήταν ο Πρόεδρος κ. Βαγγέλης Μαρινάκης.\nΌπως κάθε χρόνο, έτσι και φέτος, οι Βετεράνοι του Ολυμπιακού έπαιξαν ένα ιδιαίτερο φιλικό, θέλοντας να τιμήσουν την μνήμη του Μιχάλη Κρητικόπουλου και το έκαναν με τον καλύτερο δυνατό τρόπο! Αντιμετώπισαν στο γήπεδο Καραϊσκάκη τους παλαίμαχους του Εθνικού, τους συνέτριψαν με σκορ 10-2, ενώ παρών ήταν και ο Βαγγέλης Μαρινάκης, ο οποίος τιμήθηκε και τίμησε την οικογένεια του εκλιπόντος άσου του Ολυμπιακού μας! Παράλληλα, ο ηγέτης της ομάδας μας τιμήθηκε από τους Βετεράνους του Ολυμπιακού, αλλά και εκείνους του Εθνικού, για το 4ο πρωτάθλημα σε ισάριθμα χρόνια στον προεδρικό θώκο και συνολικά 41ο για τον Θρύλο μας!\nΗ αναμέτρηση διεξήχθη με κάθε επισημότητα για πρώτη φορά μεταξύ των Βετεράνων των δύο ομάδων, με τον κόσμο να ανταποκρίνεται στο κάλεσμα των ιστορικών μορφών των δύο συλλόγων.\nΠριν την έναρξη της αναμέτρησης, τιμήθηκαν όλοι οι παίκτες που είχαν φορέσει τη φανέλα και των δύο ομάδων: Γιώργος Λαιμός, Ηλίας Υφαντής, Νίκος Σιδέρης, Νίκος Γιούτσος, Βασίλης Σιώκος, Γιώργος Βασιλόπουλος, Χρήστος Αρβανίτης, Γιώργος Μουκέας, Τάκης Λεμονής, Γιάννης Σιδέρης, Βασίλης Βούζας, Ντανιέλ Μπατίστα, Σταμάτης Συρίγος, Γιώργος Βαΐτσης, Τάκης Περσίας, Ανδρέας Νινιάδης, Μιχάλης Καψής, Κώστας Βαλλιάνος, Δημήτρης Χόρτσας, Λευτέρης Κοντομός, Γιάννης Ιωάννου, Κυριάκος Κουρέας, Τάκης Χατζηιωάννογλου, Γιάννης Χέλμης, Χρήστος Κόντης, Τόμας Ρόρμπαχ, Σταύρος Παπαδόπουλος, Τζιοβάνι και Πέτρος Ξανθόπουλος.\nΣτη μνήμη του Κρητικόπουλου, την οικογένεια του οποίοι τίμησαν, εκτός από τον Πρόεδρό μας και οι Βετεράνοι των δύο ομάδων, αλλά και ο Πρόεδρος του Εθνικού, κ. Αλέξης Αγγελόπουλος, κρατήθηκε ενός λεπτού σιγή και στη συνέχεια ξεκίνησε η μεγάλη αναμέτρηση, με τον Ηλία Υφαντή να πραγματοποιεί το εναρκτήριο λάκτισμα.\nΟι Βετεράνοι μας ξεκίνησαν με τους Κελεσίδη, Αγγελή, Σαββίδη, Καλογερόπουλο, Λιόλιο, Πάντο, Βασίλη Ιωαννίδη, Καρασαββίδη, Μπονόβα, Γιαννακόπουλο και την… προτομή του Κρητικόπουλου, που έδωσε σύντομα τη «θέση» του στον Βαΐτση.\nΓια τον Εθνικό ξεκίνησαν οι Μακρυωνίτης, Κρεμμύδας, Μουτάφης, Σταματάκης, Ελευθεριάδης, Καμπόλης, Τσαλαμάγκας, Ιωακειμίδης, Παναγιώτης Κατσικογιάννης, Πίττας και Λαμπρινός.\nΟι παλαίμαχοι των δύο ομάδων προσέφεραν γκολ και θέαμα, με τους Βετεράνους μας να παίρνουν τη νίκη με 10-2 και να αποδεικνύουν ότι… η μπάλα δεν ξεχνιέται! Για την ομάδα μας, χατ τρικ πέτυχε ο Γιαννακόπουλος, από δύο γκολ σημείωσαν οι Μπονόβας, Βαΐτσης (το ένα με πέναλτι) και Καλύκας κι ένα ο Καρασσαβίδης, ενώ τα γκολ για την ομάδα του Εθνικού πέτυχαν οι Πίττας και Γκουλής και τα δύο με εύστοχες εκτελέσεις πέναλτι.\nΜε τα ερυθρόλευκα αγωνίστηκαν επίσης οι Γλύκας, Κωττάκης, Κτενάς, Κασδοβασίλης, Πολίτης, Γεωργουδάκης, Γούναρης, Γαϊτανάρος, Αρζινός, Καλτσάς, Σάννης, Βέλλιος, Γιάννης Σιδέρης, Λάλας, Μαντάζης, Ρούσσος, Καλαμάρας, Χόρτσας, Αρζένης, Γιάννης Γκαβέζος, Καλύκας, Κοψαχείλης, Σταμάτης Συρίγος και Βασιλειάδης, ενώ παρόντες ήταν οι Δαρίβας, Πολυχρονίου, Υφαντής, Γιούτσος, Γκαϊτατζής, Σορώτος, Καραπατής, Περσίας, Μαρτίνος, Νινιάδης, Νίκος Σιδέρης, Βαλλιάνος, Σταμάτης, Σωτήρης Γκαβέζος, Καραβίτης, Παππάς, Καψιμάλης, Κριμιτζάς, Σιώκος, Κανέλλος, Κοντομός, Καρεμπέ, Ανατολάκης και Κώστας Σαββαΐδης.\nΠροπονητής ήταν ο Αντώνης Τζανετουλάκος και φροντιστής ο Νίκος Τουλγέρογλου.\nΜε τη φανέλα του Εθνικού Πειραιώς έπαιξαν επίσης οι Μπουσούς, Πουρπουτίδης, Βαζαίος, Ρασιδάκης, Βιντζιλαίος, Λυρής, Σεραφείδης, Κόχειλας, Μουσούρης, Ντρέλλιας, Μανίκας, Φούκος, Παπαχρόνης, Γρίβας, Κουμιώτης, Τζίμας, Ταμπουράκης, Ποπιέλα, Μέλλος, Μπουγάς, Κουμπής, Πάβλοβιτς, Σιγάλας, Καψής, Γκουλής, Δημητσιάνος, Μανωλάς, Χαβέλας, Ξάνθης, Σαμιόγλου, Αθανασιάδης, Συφνάκης, Αντωνόπουλος, Τσιπάκης, Κωνσταντακόπουλος, Πετράκης, Τουφεξής, Χαραλαμπόπουλος, Δημόπουλος, Ζάρας και Βατίστας.\nΟ Μουκέας αγωνίστηκε και με τις δύο ομάδες.\nΡόλο προπονητή στον Εθνικό είχαν οι Πέτρος Ζερβουδάκης, Κώστας Μπατσινίλας και Γιάννης Κατσικογιάννης.\nΜέλος της καλύτερης 20άδας του πρωταθλήματος αναδείχθηκε ο Τσόρι και το… αποκάλυψε πριν την εκδήλωση της βράβευσής του ποζάροντας με το έπαθλο.\nΈχοντας ολοκληρώσει τις υποχρεώσεις του με τον Ολυμπιακό και ετοιμάσει ήδη τις βαλίτσες για τις διακοπές του, ο Τσόρι παρέλαβε σήμερα το βραβείο του ως μέλους της κορυφαίας 20άδας του πρωταθλήματος. Έτσι... «πρόλαβε» την εκδήλωση που θα γίνει τη Δευτέρα από τη Nova, που θα βραβεύσει τους κορυφαίους της σεζόν στη Σούπερ Λίγκα.\n«Είμαι ευγνώμων για το γεγονός ότι είμαι μέλος της καλύτερης ομάδας της χρονιάς. Ευχαριστώ το Θεό, την οικογένειά μου, τους συμπαίκτες μου, το τιμ της ομάδας, τους προπονητές και φυσικά τους φιλάθλους. Χωρίς αυτούς, αυτό δεν θα μπορούσε να γίνει», έγραψε ο Αργεντίνος μεσοεπιθετικός ποζάροντας με το έπαθλο.\nΛίγο αργότερα πάντως απέσυρε τη φωτογραφία από το Instagram.\nΧωρίς Λοτζέσκι και Αγραβάνη έγινε η προπόνηση του Ολυμπιακού σήμερα στο ΣΕΦ.\nΜετ’ εμποδίων άρχισε η προετοιμασία του Ολυμπιακού για τον αγώνα του Σαββάτου με τον Πανιώνιο στο ΣΕΦ, για την τελευταία αγωνιστική της κανονικής περιόδου.\nΟ Ματ Λοτζέσκι έμεινε εκτός προπόνησης λόγω ενός χτυπήματος στον δεξιό τετρακέφαλο από την αναμέτρηση με τη Νέα Κηφισιά, ενώ ο Δημήτρης Αγραβάνης είχε ένα ατύχημα πηγαίνοντας στην προπόνηση και κρίθηκε σκόπιμο -παρόλο που δεν είχε κάτι σοβαρό- να μείνει εκτός.\nΑντίθετα, κανονικά προπονήθηκε ο Κώστας Σλούκας που έμεινε εκτός από το ματς της Τρίτης.\nΤην αποχώρηση του από τον ΟΦΗ προανήγγειλε ο Θανάσης Παπάζογλου, που σύμφωνα με τις πληροφορίες που επικαλείται σε δημοσίευμά του το "sportdog.gr" ετοιμάζεται να... παίξει στον Ολυμπιακό.\nΜε δηλώσεις του στο Αθλητικό Μετρόπολις, ο Θανάσης Παπάζογλου αποκάλυψε πως η καριέρα του στον ΟΦΗ έφτασε στο τέλος της.\n«Έζησα δύο πολύ όμορφα χρόνια στον ΟΦΗ και είμαι πολύ χαρούμενος που αγωνίστηκα εδώ. Δεν σας κρύβω πως μετά την σημερινή προπόνηση, που θα είναι η τελευταία, θα νιώσω κάποια συγκίνηση γιατί στον ΟΦΗ πέρασα τα καλύτερά μου ποδοσφαιρικά χρόνια. Δεν ξέρω που θα αγωνιστώ τη νέα σεζόν, πάντως δεν θα συνεχίσω στον ΟΦΗ» δήλωσε ο Έλληνας επιθετικός.\nΣτη θέση του έβαλε τον Κέβιν Μιραλάς ο προπονητής της εθνικής Βελγίου μετά την αντίθεση που εξέφρασε ο επιθετικός της Έβερτον και πρώην του Ολυμπιακού για την κλήση του Αντνάν Γιανουζάι (δείτε το σχετικό θέμα ΕΔΩ).\nΟ Κέβιν Μιραλάς δεν δίστασε να εκφράσει δημόσια τη διαφωνία του για την κλήση του Αντνάν Γιανουζάι στην εθνική Βελγίου και ο ομοσπονδιακός προπονητής, Μαρκ Βίλμοτς, όχι μόνο δεν τον άκουσε, αλλά συμπεριέλαβε τον νεαρό μεσοεπιθετικό της Μάντσεστερ Γιουνάιτεντ στην προεπιλογή για το Μουντιάλ και παράλληλα... έβαλε στη θέση του τον παίκτη της Έβερτον.\n«Ο Μιραλάς δεν πρέπει να μιλά. Έχει επίσης πει ότι πρέπει να κληθεί ένας άλλος παίκτης και πού πρέπει να παίζει ο ίδιος. Δεν είναι δική του δουλειά αυτή. Στην εθνική ομάδα εγώ αποφασίζω. Ο Κέβιν μπορεί να έχει τη δική του άποψη, αλλά δεν πρέπει να την εκφράζει. Ποτέ δεν είχαμε πρόβλημα με κάποιον νέο παίκτη και ούτε τώρα ισχύει αυτό. Η συμπεριφορά του Γιανουζάι είναι υποδειγματική. Έχω μιλήσει με τον Κέβιν και το θέμα έκλεισε. Δεν χρειάζεται να του δίνουμε μεγαλύτερη έκταση», τόνισε ο Βίλμοτς.\nΣύσσωμη η Ολυμπιακή οικογένεια έδωσε το παρών στην φιέστα για την κατάκτηση του 28ου Πρωταθλήματος Πόλο Ανδρών η οποία πραγματοποιήθηκε το απόγευμα της Τετάρτης στο Κολυμβητήριο του Πειραιά. Ο Πρόεδρος της ΠΑΕ Ολυμπιακός κ. Μαρινάκης τίμησε με την παρουσία του την γιορτή του Ολυμπιακού Σ.Φ.Π βραβεύοντας την ομάδα Πόλο Γυναικών για την κατάκτηση του Λεν Τρόφι. Ο κ. Μαρινάκης μαζί με τον Πρόεδρο του ΟΣΦΠ Μιχάλη Κουντούρη παρακολούθησαν τον αγώνα της ομάδας των Γυναικών με την Βουλιαγμένη και φυσικά την απονομή του Πρωταθλήματος στους Άνδρες. Μετά από την απονομή και την καθιερωμένη βουτιά στην πισίνα οι μόνιμοι Πρωταθλητές κολύμπησαν με την κούπα στην απέναντι πλευρά της πισίνας και δέχτηκαν τα συγχαρητήρια από τον κ. Μαρινάκη και τον κ. Κουντούρη.\nΤο παρών στην ωραιότερη φιέστα που έχει πραγματοποιηθεί στο ελληνικό πόλο έδωσε και ο υποψήφιος Δήμαρχος Πειραιά Γιάννης Μώραλης μαζί με την σύζυγο του και τον γιο του και συνεχάρη τόσο τις γυναίκες όσο και τους άνδρες του Ολυμπιακού για τα τρόπαια που κατέκτησαν. Τον αγώνα παρακολούθησαν επίσης ο Διευθυντής Επικοινωνίας της ΠΑΕ Κώστας Καραπαπάς, ο Διευθυντής Ποδοσφαιρικού Τμήματος Κούλης Δουρέκας και από τον Ερασιτέχνη ο Αντιπρόεδρος Αλέκος Αδαμαντόπουλος, ο Γενικός Γραμματέας Γιάννης Δαλέζιος, ο μέγας χορηγός του Βόλεϊ Χρήστος Φλάμπουρας, ο Ταμίας του ΔΣ Δήμος Λαζαρίδης και ο Επίτιμος Πρόεδρος Λεωνίδας Θεοδωρακάκης. Επίσης στο Κολυμβητήριο ήταν ο ομοσπονδιακός προπονητής της Κολύμβησης Νίκος Γέμελος, η Παγκόσμια Πρωταθλήτρια Υδατοσφαίρισης Σταυρούλα Αντωνάκου και η Ολυμπιονίκης της Ξιφασκίας Βάσω Βουγιούκα. Ο κόσμος του Ολυμπιακού που γέμισε από νωρίς την εξέδρα του Κολυμβητήριου αποθέωσε τα «χρυσά» κορίτσια και τους μόνιμους Πρωταθλητές αλλά και τον Πρόεδρο της ΠΑΕ Βαγγέλη Μαρινάκη.\nΘόδωρος Βλάχος (Προπονητής Πόλο Ανδρών): «Ο Ολυμπιακός έδειξε πως είναι μια αγαπημένη οικογένεια. Η διοίκηση, οι ομάδες και ο κόσμος είναι το τρίπτυχο της επιτυχίας για τον μεγαλύτερο σύλλογο της χώρας. Ο Ολυμπιακός πανηγυρίζει ενιαίος όλες τις κούπες. Ήταν μεγάλη τιμή για εμάς η παρουσία του κ. Μαρινάκη στο Κολυμβητήριο και τον ευχαριστούμε πάρα πολύ. Θέλουμε να ευχαριστήσουμε και τον κ. Μώραλη και να του ευχηθούμε καλή επιτυχία. Ο Ολυμπιακός έχει ανέβει επίπεδο σ’ όλα τα σπορ και θα συνεχίσει για πολλά χρόνια ακόμη να κατακτά κούπες αλλά και να προσφέρει στην κοινωνία»\nΧάρης Παυλίδης (Προπονητής Πόλο Γυναικών): «Εύχομαι στους τελικούς να έχουμε δίπλα μας αυτό τον κόσμο. Ήταν φανταστική η ατμόσφαιρα και όλοι μας μείναμε μ’ ανοιχτό το στόμα. Ευχαριστούμε πάρα πολύ τον κόσμο και τον περιμένουμε στους τελικούς. Είναι μεγάλη τιμή για όλους μας η παρουσία του κ. Μαρινάκη στο Κολυμβητήριο και τον ευχαριστούμε πάρα πολύ για την βράβευση της ομάδας μας»\nΔημήτρης Καζάζης (Προπονητής Βόλεϊ Ανδρών): «Ο Ολυμπιακός δείχνει κάθε ημέρα πως είναι ο μεγαλύτερος σύλλογος της χώρας. Κάθε ημέρα έρχονται τίτλοι στον σύλλογο και τους πανηγυρίζουμε όλοι μαζί σαν αγαπημένη οικογένεια που είμαστε. Όλοι μαζί. Οι διοικήσεις της ΠΑΕ, του Ερασιτέχνη, το Πόλο, το Βόλεϊ, η Κολύμβηση…Συγχαρητήρια στα κορίτσια για την κατάκτηση του Λεν Τρόφι και στα αγόρια για το Πρωτάθλημα»\nΤάσος Σχίζας (Αρχηγός Πόλο Ανδρών): «Ήταν μια φανταστική βραδιά για όλους μας. Το Πόλο Ανδρών, το Πόλο Γυναικών και όλα τα αθλήματα. Ο Ολυμπιακός κατακτά κάθε ημέρα τίτλους και είναι ο μεγαλύτερος σύλλογος της χώρας. Είναι τιμή μας που αγωνιζόμαστε στον Ολυμπιακό. Τέτοιες φιέστες και τέτοιες στιγμές μέσα στην πισίνα δεν μπορεί να ζήσει αθλητής σ’ άλλη ομάδα. Ένα μεγάλο ευχαριστώ στην διοίκηση του Ερασιτέχνη που έχει φτιάξει μια ομάδα που πρωταγωνιστεί και στην Ευρώπη και ένα μεγάλο ευχαριστώ στον κ. Μαρινάκη για την τιμή που μας έκανε να έρθει στη φιέστα μας».\nΦιλιώ Μανωλιουδάκη (Αρχηγός Πόλο Γυναικών): «Ένα ευχαριστώ είναι λίγο. Ευχαριστούμε τον κόσμο μας, ευχαριστούμε την διοίκηση του Ερασιτέχνη που είναι πάντα κοντά μας και ευχαριστούμε τον κ. Μαρινάκη για την βράβευση. Είναι μεγάλη τιμή για εμάς. Υποσχόμαστε θα κάνουμε τα πάντα για να πάρουμε το Πρωτάθλημα και να κλείσουμε με σπουδαίο τρόπο τη χρονιά».\nΟ Βαλντέζ άδειασε το ντουλάπι του και... αποχαιρετά τον Ολυμπιακό.\nΟ Νέλσον Βαλντές ολοκλήρωσε τις υποχρεώσεις του με τον Ολυμπιακό και εκτός... συγκλονιστικού απροόπτου δεν θα φορέσει ξανά τη φανέλα των ερυθρόλευκων. Μάλιστα, έστειλε και το δικό του μήνυμα!\n«Σήμερα ολοκληρώθηκε μία ακόμη σεζόν στην καριέρα μου. Ευχαριστώ την οικογένειά μου, αλλά και αυτή του Ολυμπιακού για την υπέροχη εμπειρία. Σας ευχαριστώ» ήταν το μήνυμα του Παραγουανού που άδειασε το ντουλάπι του στα αποδυτήρια.\nΟ ποδοσφαιρικός εισαγγελέας άσκησε πειθαρχική δίωξη σε Παναθηναϊκό και ΠΑΟΚ για τα επεισόδια που έλαβαν χώρα στον -κατά τ' άλλα φιλικό- τελικό του Κυπέλλου Ελλάδας!\nΟ ποδοσφαιρικός εισαγγελέας Παναγιώτης Καρράς άσκησε τη δίωξη για «εκτεταμένα επεισόδια» και είναι πιθανόν ο ΠΑΟΚ να θεωρηθεί υπότροπος. Από την άλλη, με βάση τις διατάξεις που αναφέρονται στην ανακοίνωση, είναι πιθανόν να τιμωρηθεί με πιο «βαριά καμπάνα» ο Παναθηναϊκός!\nΑμφότερες πάντως οι ομάδες απειλούνται με αφαίρεση βαθμών!\n«Ο κ. Παναγιώτης Καρράς άσκησε πειθαρχική δίωξη σε βάρος της ΠΑΕ Παναθηναϊκός και της ΠΑΕ ΠΑΟΚ για πράξεις που προβλέπονται και τιμωρούνται πειθαρχικώς από τις διατάξεις των άρθρων 1, 2, 3, 14, 15 παρ. 6 (περ. α, β, γ και δ) του Πειθαρχικού Κώδικα της ΕΠΟ, για την ΠΑΕ ΠΑΝΑΘΗΝΑΪΚΟΣ και από τις διατάξεις των άρθρων 1, 2, 3, 14, 15 περ. α και γ του Πειθαρχικού Κώδικα της ΕΠΟ, για την ΠΑΕ ΠΑΟΚ (τελικός Κυπέλλου Ελλάδας στις 26/4)».\nΤι ισχύει για ΠΑΟΚ\nΜετά την δίωξη του ποδοσφαιρικού εισαγγελέα για τον τελικό ο ΠΑΟΚ απειλείται με μια νέα τιμωρία της έδρας του. Σύμφωνα με νέα ενημέρωση ο ΠΑΟΚ παραπέμπεται μόνο για τις περιπτώσεις α) και γ). Απειλείται με πρόστιμο 50.000 έως 120.000 ευρώ και 1 έως 2 αγωνιστικές κεκλεισμένων των θυρών. Αν η ΕΠΟ βγάλει μέχρι τα βράδυ απόφαση για τα γεγονότα της Τούμπας για "εκτεταμένα επεισόδια" τότε για τον τελικό του Κυπέλλου θα θεωρηθεί υπότροπος. Σ’ αυτή την περίπτωση θα υπάρξει διπλασιασμός του προστίμου, 4 αγωνιστικές κεκλεισμένων των θυρών και αφαίρεση 5 βαθμών.\nΟ Αλαν Πουλίδο θέλει Ολυμπιακό και όπως τόνισε ο ίδιος είναι έτοιμος να παίξει στην Ευρώπη, ενώ μίλησε και για το συμβόλαιό του...\nΕπίσημη κρούση για τον Αλαν Πουλίδο από τον Ολυμπιακό δεν υπάρχει ακόμα, ωστόσο, ο διεθνής Μεξικάνος γνωρίζει το ενδιαφέρον και εξέφρασε την επιθυμία του να παίξει στην Ελλάδα, όπως ήδη σας έχουμε ενημερώσει. Το... μυστήριο με το συμβόλαιό του λύθηκε, με τον ίδιο να τονίζει πως λήγει το καλοκαίρι, παρά το γεγονός πως δεν έχει... αντίγραφο\n«Δεν έχω κόπια του συμβολαίου μου, αλλά είμαι σίγουρος ότι υπέγραψα για δύο χρόνια. Οπότε το συμβόλαιό μου λήγει τώρα τον Ιούνιο», είπε ο Πουλίδο.\nΗ Τίγκρες θέλει να τον κρατήσει, έχει αρχίσει επαφές, αλλά ο Ολυμπιακός του προσφέρει περισσότερα κίνητρα. Ο Πουλίδο πάντως, όπως αναφέρει σε δημοσίευμά του το "gazzetta.gr", εξέφρασε την επιθυμία του να παίξει στην Ευρώπη.\n«Είναι πολλά τα θέματα, όχι μόνο το οικονομικό, όπως το όνειρό μου να παίξω στην Ευρώπη. Θα ήθελε να μείνω, επειδή ο κόσμος είναι πολύ καλός και η ομάδα δυνατή, αλλά είναι θέμα διαπργματεύσεων. Δεν θα μπορούσα να σκεφτώ τον εαυτό μου σε άλλη ομάδα, αλλά ξέρουμε ότι στη ζωή και στο ποδοσφαίρο δεν ξέρεις τι μπορεί να συμβεί...».\nΔείτε τον παίκτη στο βίντεο που ακολουθεί :\nΕκπληκτική εμφάνιση για την ομάδα του Χάρη Παυλίδη στο πρώτο της παιχνίδι μετά από την κατάκτηση του Λεν Τρόφι.\nΈχοντας στον πλευρό τους τον υπέροχο κόσμο οι πολίστριες του Ολυμπιακού κέρδισαν με 8-6 την Βουλιαγμένη σ’ αγώνα της 13ης ημέρας του Πρωταθλήματος της Α1 Γυναικών που διεξήχθη το απόγευμα της Τετάρτης στον Πειραιά. Η ομάδα μας έδειξε πως είναι πολύ καλύτερη από την αντίπαλο της αλλά από ένα γκολ της Χριστίνας Τσουκαλά στα 6’’ πριν το τέλος απώλεσε την ευκαιρία να πάρει την πρώτη θέση στην κανονική περίοδο αφού στο πρώτο ματς είχε χάσει με 11-8. Ο Ολυμπιακός προηγήθηκε με 8-4 αλλά δεν κατάφερε να κρατήσει την διαφορά των τεσσάρων και να πάρει την πρώτη θέση.\nΟ τεχνικός της ομάδας μας Χάρης Παυλίδης δήλωσε: «Μόλις 6 δευτερόλεπτα πριν από το τέλος απωλέσαμε το πλεονέκτημα έδρας στην τελική φάση του πρωταθλήματος. Ο Ολυμπιακός αυτή την στιγμή καλείται να παίξει με μειονέκτημα έδρας. Έδρες όμως δεν υπάρχουν στο πόλο ούτε στην Βουλιαγμένη ούτε στον Ολυμπιακό. Αν παίξουμε όπως σήμερα θα πάρουμε το πρωτάθλημα».\nΤα οχτάλεπτα: 1-2, 3-1, 1-0, 3-3\nΟΛΥΜΠΙΑΚΟΣ (Χάρης Παυλίδης): Διαμαντοπούλου, Τετζαλίδου 1, Πλευρίτου Ελ. 3, Σώρα, Μανωλιουδάκη 1, Καλογεράκου, Πλευρίτου Μ. 1, Πλευρίτου Β., Μπούικα 2, Βασιλακοπούλου Μ., Νιαρχάκου, Σταματοπούλου, Γκούζουλα, Βασιλακοπούλου Α.\nΝΟ ΒΟΥΛΙΑΓΜΕΝΗΣ (Κώστας Δήμου): Κούβδου, Τσουκαλά 4, Ντάσιου, Πρωτοπαπά, Ξενάκη, Ασημάκη, Ρουμπέση 1, Γερόλυμου, Διαμαντοπούλου 1, Σελετοπούλου, Κοντογιάννη, Ζοφώλη, Μαυρωτά Μ., Μαυρωτά Ιφ.\nΤο gazzetta.gr μίλησε με τους Μπράιαν Ντάνστον, Σέντρικ Σίμονς και Τόνι Γουντς για το πως δέχθηκαν τα ρατσιστικά σχόλια του ιδιοκτήτη των Κλίπερς, Ντόναλντ Στέρλινγκ.\nΤο ΝΒΑ είναι από τους μεγαλύτερους οργανισμούς στον πλανήτη, αναπόφευκτα λοιπόν η υπόθεση «Στέρλινγκ» είχε αντίκτυπο και στη χώρα μας. Στο περιθώριο της αναμέτρησης της Νέας Κηφισιάς με τον Ολυμπιακό η ιστοσελίδα συνομίλησε με τους Σέντρικ Σίμονς, Μπράιαν Ντάνστον και Τόνι Γουντς για τα ρατσιστικά σχόλια του (για λίγες μέρες ακόμη) ιδιοκτήτη των Λος Άντζελες Κλίπερς.\n«Δεν πίστευα στα αυτιά μου όταν έμαθα τα όσα ισχυριζόταν. Θεωρώ ακατανόητο τη σημερινή εποχή ένας άνθρωπος ο οποίος ασχολείται με το ΝΒΑ και έναν τόσο μεγάλο οργανισμό όσο οι Κλίπερς, να έχει τέτοιες απόψεις. Χάρηκα για την αντίδραση των παικτών που δεν προπονήθηκαν και έβγαλαν τις φόρμες τους με το σήμα της ομάδας στην προθέρμανση. Μα πιο πολύ χάρηκα με την τιμωρία που επέβαλλε το ΝΒΑ στον Στέρλινγκ».\n«Θύμωσα πολύ. Προσπάθησα να αγνοήσω το όλο θέμα. Ήμουν σίγουρος πως το ΝΒΑ θα έπαιρνε την κατάσταση στα χέρια του και θα τον τιμωρούσε. Λυπάμαι πάρα πολύ που το 2014 υπάρχουν άνθρωποι με τέτοιες απόψεις. Είναι ντροπή τους».\n«Το συγκεκριμένο σχόλιο ήταν προσβλητικό και φυσικά χωρίς σεβασμό για όλους τους ανθρώπους και όχι μόνο. Προσέβαλλε το ΝΒΑ και το μπάσκετ σε όλο τον κόσμο. Δε μπορούσα να πιστέψω τα όσα έλεγε στις δύο κασέτες, ειδικά στην δεύτερη. Είναι γελοίο. Νομίζω πως στις μέρες μας δεν τίθεται θέμα ρατσισμού και εκτιμώ πως ήταν μεμονωμένο περιστατικό. Απλά φαντάζομαι πως θα είναι ακόμη πιο δύσκολο για τους παίκτες που αγωνίζονται στους Κλίπερς. Η κίνησή τους να πετάξουν τις φόρμες και να μην προπονηθούν ήταν ορθότατες και λογικές. Έπρεπε να στείλουν ένα μήνυμα. Άκουσα πως ορισμένοι τους ζήτησαν να μην αγωνιστούν. Αυτό θα ήταν λάθος. Η κατάκτηση ενός δαχτυλιδιού πρωταθλήματος του ΝΒΑ αποτελεί όνειρο ζωής. Δε γινόταν να τους στερήσουν το δικαίωμα να αγωνιστούν για αυτό. Θα ήταν υπερβολή».\nΛίγες ώρες μετά τη βράβευση του προέδρου της ΠΑΕ Ολυμπιακούς, Βαγγέλη Μαρινάκη, από τους Βετεράνους, ο ισχυρός άντρας των ερυθρόλευκων έδωσε το «παρών» στο φιλικό των Θρυλικών μορφών της ομάδας με τον Εθνικό στο «Γ. Καραϊσκάκης»!\nΟ Βαγγέλης Μαρινάκης βρέθηκε για λίγο στο φιλικό ματς των Βετεράνων του Ολυμπιακού με τους αντίστοιχους του Εθνικού, δείχνοντας με αυτόν τον τρόπο τη στήριξή του προς τις μεγάλες μορφές του Θρύλου, οι οποίοι έχουν τιμήσει την ερυθρόλευκη φανέλα στο παρελθόν και συνεχίζουν να προσφέρουν στον σύλλογο με την ενεργή τους δραστηριότητα.\nΜαζί με τον πρόεδρο του Ολυμπιακού, Βαγγέλη Μαρινάκη, ήταν ο σύμβουλος στρατηγικής της διοίκησης Κριστιάν Καρεμπέ, ο οποίος επίσης έχει βρεθεί αρκετές φορές σε διάφορες εκδηλώσεις των Βετεράνων του Θρύλου.\nΠαράλληλα, από τη διοίκηση του Ολυμπιακού ήταν και ο διευθυντής επικοινωνίας της ΠΑΕ Κώστας Καραπαπάς.\nΟι αγάπες και οι αγκαλίτσες που όλοι θαυμάσαμε στον τελικό του κυπέλλου μαζί με την απογοήτευση, έφεραν σήμερα στην Τούμπα, στον 1ο αγώνα των play offs, περίπου 4.000 κόσμο,νούμερο που αποτελεί αρνητικό ρεκόρ φέτος για την Τούμπα!\nΟι πιστοί... οπαδοί με τα καραβάνια που μας είχαν ζαλίσει τα ΜΜΕ 10 μέρες πριν τον τελικό και 2-3 μέρες μετά, δε πήγαν στο γήπεδο να δουν την ομάδα τους με τον Αστέρα Τρίπολης.\nΝα υποθέσουμε ότι δεν τους ενδιαφέρει η 2η θέση και η συμμετοχή της ομάδας τους στα προκριματικά του Τσάμπιονς Λιγκ; Λίγο δύσκολο...\nΜήπως οι αγκαλίτσες και οι... αγάπες έπαιξαν το ρόλο τους; Πιο πιθανό το βλέπουμε... Aς ρωτήσει κάποιος τον... Ιβάν, ή τον... Τζαβέλλα για περισσότερα, σίγουρα θα ξέρουν κάτι παραπάνω.\nΚατά τ'άλλα, κάποιοι σχολίαζαν το μισογεμάτο Καραϊσκάκη και μιλούσαν για... τιμωρία! Χαχαχαχα\n* Για την ιστορία, στο 30' της αναμέτρησης ο Αστέρας Τρίπολης είναι μπροστά στο σκορ με 0-1 στη Τούμπα.\nΈνταση στο Περιστέρι, μετά τη λήξη του Ατρόμητος – Παναθηναϊκός, με τους οπαδούς των δύο ομάδων να παίζουν ξύλο με την αστυνομικές δυνάμεις.\nΣοβαρά επεισόδια σημειώθηκαν στο Περιστέρι αμέσως μετά τη λήξη του αγώνα Ατρόμητος - Παναθηναϊκός για τα play offs της Super League.\nΜετά το τελευταίο σφύριγμα του διαιτητή, παιδιά ηλικίας 5-6 ετών μπήκαν στον αγωνιστικό χώρο προκειμένου να πάρουν τις φανέλες από τους αγαπημένους ποδοσφαιριστές τουw. Όμως, οι άνθρωποι της εταιρίας σεκιούριτι του γηπέδου κινήθηκαν αμέσως προκειμένου να απομακρύνουν τα παιδιά.\nΜάλιστα, ένας εξ αυτών χαστούκισε και κλώτσησε (!) ένα από το παιδιά μια κίνηση που προκάλεσε δικαιολογημένα την έκρηξη των οπαδών του Ατρόμητου αλλά και του Παναθηναϊκού. Αρκετοί οπαδοί της ομάδας του Περιστερίου κινήθηκαν απειλητικά κατά των σεκιουριτάδων ενώ αυτός που προκάλεσε τα πάντα κλείστηκε σε ένα δωμάτιο στα αποδυτήρια του γηπέδου, όπως αναφέρει σε δημοσίευμά του τοι "pamesports.gr".\nΗ σύρραξη γενικεύτηκε κατά την είσοδο των ΜΑΤ στο γήπεδο, τα οποία επιχείρησαν να απομακρύνουν τους "εισβολείς", την ώρα που ο πρόεδρος του Ατρόμητου, Γιώργος Σπανός, προσπαθούσε να ηρεμήσει τα πνεύματα. Η αδικαιολόγητη συμπεριφορά των ανθρώπων της εταιρείας σεκιούριτι προκάλεσε την οργή ακόμα και των ποδοσφαιριστών του Παναθηναϊκού.\nΣύμφωνα με τις πρώτες πληροφορίες του δημοσιεύματος η Αστυνομία προχώρηση στη σύλληψη ενός ατόμου.\nΟ Τσόρι Ντομίνγκεζ ανανέωσε το ραντεβού του με τον Ολυμπιακό για την επόμενη σεζόν.\nΤην ώρα που ο Νέλσον Βαλντέζ αποχαιρετούσε, όπως όλα δείχνουν, μάλλον… για πάντα τον Ολυμπιακό, ο Τσόρι το έκανε μόνο προσωρινά. Ο Αργεντίνος μεσοεπιθετικός ολοκλήρωσε τις υποχρεώσεις του με τους ερυθρόλευκους και έδωσε ραντεβού για την επόμενη σεζόν.\n«Να μια φωτογραφία από τα αποδυτήρια. Τα λέμε την επόμενη σεζόν», έγραψε στο Twitter ο Τσόρι, που λίγες ώρες νωρίτερα είχε... «ξεκόψει» πως δεν επιστρέφει στη Ρίβερ Πλέιτ παρά το ενδιαφέρον από την ομάδα της καρδιάς του (δείτε το σχετικό θέμα ΕΔΩ).\nΤην ευκαιρία να ζήσουν μια μοναδική εμπειρία είχαν οι καλεσμένοι και εκπρόσωποι των χορηγών που επισκέφθηκαν το προπονητικό κέντρο του Ολυμπιακού!\nΔείτε το βίντεο που αναρτήθηκε από την επίσημη ιστοσελίδα της ερυθρόλευκης ΠΑΕ:\nΟ Michael Schumacher έδειξε μεγάλο ενδιαφέρον για τα παιδιά του εμφυλίου της πρώην Γιουγκοσλαβίας.\nΟ Γερμανός ως πρεσβευτής της Unesco είχε επισκεφθεί το Σεράγεβο το 1996 και το 1997 και είχε επισκεφτεί κλινικές όπου νοσηλεύονταν παιδιά τραυματισμένα από τον πόλεμο και βοήθησε πολλά από αυτά με προσωπικές δωρεές.\nΑρκετά χρόνια μετά και τώρα που ο Schumacher περνάει δύσκολες στιγμές, το Σεράγεβο θέλει να τον τιμήσει, χαρίζοντας του τον τίτλο του επίτιμου πολίτη της πόλης, όπως αναφέρει σε δημοσίευμά του το "woop.gr".\nΑκόμα μία βραδιά με πλούσιο θέαμα στο ΝΒΑ. Πρωταγωνιστής του Top 5 ο Ράσελ Ουέστμπρουκ, που όμως είδε τους Θάντερ να χάνουν από τους Γκρίζλις στο 5ο παιχνίδι της μεταξύ τους σειράς (99-100, 2-3).\nΑπολαύστε το Top 5 της βραδιάς (29/4) του ΝΒΑ.\nΔύο σημαντικές επιδόσεις στην καριέρα τους στην Α1 Μπάσκετ σημείωσαν o Ιωάννης Παπαπέτρου και o Γιώργος Πρίντεζης στην εκτός έδρας νίκη του Ολυμπιακού με 67-75 επί της Νέας Κηφισιάς στο «Ζηρίνειο» για την 25η αγωνιστική του ελληνικού πρωταθλήματος.\nΟ νεαρός γκαρντ / φόργουορντ των Πρωταθλητών Ευρώπης ήθελε 3 πόντους για να φτάσει τους 100 και τα κατάφερε πετυχαίνοντας 6 και πλέον έχει 103.\nΟ συμπαίκτης του στους ερυθρόλευκους και υπαρχηγός του Θρύλου χρειαζόταν 2 αμυντικά ριμπάουντ για να συμπληρώσει τα 600 και «έσπασε» άνετα αυτό το φράγμα, αφού μάζεψε 6 και πλέον έχει 604.\nΟ Νηρέας Λαμίας θα είναι ο αντίπαλος του Ολυμπιακού στον ημιτελικό του Φάιναλ Φορ του Κυπέλλου Πόλο Ανδρών που θα διεξαχθεί στη Λάρισα στις 9 και 10 Μαϊου. Ο ημιτελικός θα διεξαχθεί την Παρασκευή 9 Μαϊου στις 17:00.\nΟ τεχνικός του Ολυμπιακού Θόδωρος Βλάχος τόνισε σχετικά: "Όποιος και να είναι ο αντίπαλος μας εμείς πάμε στην Λάρισα για να πάρουμε το Κύπελλο. Κατακτήσαμε το Πρωτάθλημα και θέλουμε και το Κύπελλο για να ολοκληρωθεί ιδανικά η χρονιά".\n«Στις επόμενες δύο εβδομάδες θα έχουμε έναν ξένο σκόρερ», δήλωσε ο νέος ομοσπονδιακός τεχνικός της Τουρκίας, Εργκίν Αταμάν και όλα δείχνουν… Κιθ Λάνγκφορντ.\nΕίναι κάτι σαν κοινό μυστικό ότι ο Κιθ Λάνγκφορντ θα αγωνίζεται στο εξής με την εθνική Τουρκίας. Τη «μεταγραφή» προανήγγειλε ο νέος ομοσπονδιακός τεχνικός της χώρας, Εργκίν Αταμάν, χωρίς να μιλήσει με όνομα.\n«Τις επόμενες δύο εβδομάδες ένας ξένος σκόρερ θα γίνει μέλος της εθνικής μας ομάδας. Είμαστε σε επαφή με διαφορετικούς παίκτες, γιατί η Τουρκία δεν έχει τέτοιον παίκτη. Θέλω να τον χρησιμοποιήσουμε στο Παγκόσμιο Κύπελλο στην Ισπανία. Θέλουμε έναν σκόρερ, όπως έχει τον Ναβάρο η Ισπανία ή τον Μπελινέλι η Ιταλία», τόνισε.\nΗ UEFA θέλει να αναγκάσει την Παρί Σεν Ζερμέν να μειώσει τη χορηγική της συμφωνία με την Αρχή Τουρισμού του Κατάρ κατά 100 εκ. ευρώ προκειμένου να κάμψει τους κανόνες οικονομίας του ευ αγωνίζεσθαι.\nΣτο ρεπορτάζ που φέρνει στο φως η Le Parisien και παρουσιάζει το "pamesports.gr", αναφέρεται ότι η ευρωπαϊκή ομοσπονδία θα ανακοινώσει την απόφασή της την επόμενη εβδομάδα και η οποία θα αναγκάζει την Πρωταθλήτρια Γαλλίας να μειώσει τον τρόπο λειτουργίας της, χωρίς να της επιβάλλουν αυστηρότερες κυρώσεις, όπως η μείωση των μισθών ή απαγόρευση μεταγραφών.\nΈτσι θα της επιβληθεί αυτή η τιμωρία που θα μειώνει την χορηγία από τα 207 στα 107 εκ. ευρώ που έχει λαμβάνειν από τη συμφωνία της με το Κατάρ. Η ΟΥΕΦΑ θεωρεί ότι το συμβόλαιο που έχει η Παρί με τον Λοράν Μπλαν αλλά και με 5 ποδοσφαιριστές, όπως ο Ιμπραΐμοβιτς, ο Τιάγκο Σίλβα ή ο Ένινσον Καβάνι, μέσω Κατάρ, δε συμβαδίζουν με την "λογική αξία της αγοράς".\nΩστόσο η απόφαση δεν θα αναγκάζει και στη μείωση του προϋπολογισμού του συλλόγου όπως και στην αναζήτηση άλλων πηγών χρηματοδότησης. Η Παρί έχει ήδη συνάψει συμφωνίες με τη Nike και την Emirates που αγγίζουν τα 50 εκ ευρώ.\nΠάντως το δημοσίευμα συμπεραίνει ότι μεταγραφές τύπου Λιονέλ Μέσι, Κριστιάνο Ρονάλντο ή Εντέν Αζάρ θα είναι πιο δύσκολο να επιτευχθούν εκτός και αν αντισταθμιστεί από φυγή άλλων παικτών από την ομάδα.\nΣκέψεις αποχώρησης από τη Σάντερλαντ, όπου αγωνίζεται ελάχιστα, έχει ο Νάτσο Σκόκο, όπως δήλωσε σε ραδιοφωνικό σταθμό της πατρίδας μου.\nΟ Νάτσο Σκόκο δεν έχει καταφέρει να αγωνιστεί και να προσφέρει όσα περίμενε και περίμεναν από εκείνον οι άνθρωποι της Σάντερλαντ. Ο Αργεντινός μεσοεπιθετικός, που έχει παίξει όλα κι όλα οκτώ παιχνίδια με την αγγλική ομάδα, δεν έκρυψε πως προβληματίζεται για το μέλλον του παρότι έχει διετές συμβόλαιο.\n«Είναι επιλογή του προπονητή να μην αγωνίζομαι πολύ. Έχασα έδαφος στην προετοιμασία από έναν τραυματισμό. Είναι η πρώτη φορά που βρίσκομαι εκτός ενδεκάδας σε κάποια ομάδα μου και πρέπει να παλέψω για να καθιερωθώ. Είναι μία δύσκολη κατάσταση για μένα», τόνισε και πρόσθεσε:\n«Θα μιλήσω με τη διοίκηση όταν τελειώσει η σεζόν».\nΌσο για το αν προτίθεται να επαναπατριστεί, ο 28χρονος ποδοσφαιριστής που έχει εμπλακεί στα μεταγραφικά του Ολυμπιακού, είπε: «Πάντα είμαι πρόθυμος να επιστρέψω στην Αργεντινή. Προτεραιότητά μου είναι πάντα η Νιούελς Ολντ Μπόις, σε περίπτωση που γίνει αυτό».\nΟ Ολυμπιακός ολοκλήρωσε τη παρουσία του στην Ευρωλίγκα με την Ρεάλ να παίρνει το εισιτήριο της πρόκρισης στο Μιλάνο.\nΟ πρώην παίκτης των ερυθρόλευκων, Παναγιώτης Βασιλόπουλος, έκανε ανάλυση του τι δεν πήγε καλά.\nΔείτε σε βίντεο όλα όσα είπε:\nΟ Ολυμπιακός θ' αντιμετωπίσει την Παρασκευή (17:00) με τον Νηρέα Λαμίας στη Λάρισα.\nΟ Νηρέας Λαμίας θα είναι ο αντίπαλος του Ολυμπιακού στον ημιτελικό του Φάιναλ Φορ του Κυπέλλου Πόλο Ανδρών που θα διεξαχθεί στη Λάρισα στις 9 και 10 Μαϊου. Ο ημιτελικός θα διεξαχθεί την Παρασκευή 9 Μαϊου στις 17:00 και στη συνέχεια η Βουλιαγμένη θα παίξει με την Χίο. Ο τελικός θα πραγματοποιηθεί στο Κλειστό Κολυμβητήριο της Λάρισας στις 18:30 το Σάββατο. Ο τεχνικός του Ολυμπιακού Θόδωρος Βλάχος τόνισε σχετικά: "Όποιος και να είναι ο αντίπαλος μας εμείς πάμε στην Λάρισα για να πάρουμε το Κύπελλο. Κατακτήσαμε το Πρωτάθλημα και θέλουμε και το Κύπελλο για να ολοκληρωθεί ιδανικά η χρονιά".\nΈνας από τους παίκτες που ξεχώρισαν στα φιλικά του Ολυμπιακού με Πανιώνιο και Λεβαδειακό, αλλά και στο πρωτάθλημα στην ομάδα με την οποία αγωνίστηκε, ήταν ο Δημήτρης Κολοβός.\nΟ νεαρός ποδοσφαιριστής έδειξε ποδοσφαιρικό θράσος όλη την περίοδο και αυτό αποτυπώθηκε στα φιλικά που έδωσαν οι πρωταθλητές Ελλάδας.\nΜπορεί στον αγώνα με τον Πανιώνιο να μην σκόραρε (είχε πάντως την ευκαιρία να το κάνει), αλλά σημείωσε γκολ κόντρα στον Λεβαδειακό. Ο Κολοβός πέτυχε ένα πάρα πολύ ωραίο τέρμα όταν αξιοποίησε πάσα του Ιμπαγάσα, «κρεμώντας» τον αντίπαλο τερματοφύλακα και ήταν από τους καλύτερους.\nΑπό τη στιγμή που ο πρώτος του κύκλος με τον Ολυμπιακό έκλεισε θετικά, σειρά παίρνει η καλοκαιρινή προετοιμασία, εκεί όπου αναμένεται να δείξει ακόμα περισσότερα καλά στοιχεία.\nΓια τον γιο του Πέτερ Σμάιχελ, Κάσπερ, γράφουν οι Βρετανοί τονίζοντας ότι μία από τις ομάδες που τον έχουν στα υπόψη τους, είναι ο Ολυμπιακός, αν και δεν είναι σίγουρο ισχύει το εν λόγω δημοσίευμα, καθώς ο Μίτσελ, στηρίζεται στους Ρομπέρτο και Μέγιερι, όπως έχει δείξει.\nΗ ιστοσελίδα "news.arseblog.com" πάντως, σημειώνει πως η Άρσεναλ είναι ο σύλλογος που τον θέλει, αλλά υπάρχουν πολλοί άλλοι, ανάμεσά τους και ο Ολυμπιακός.\n«Ο γιος του Πέτερ, ο 27χρονος Κάσπερ έκανε μια καλή σεζόν και αναζητά νέα πρόκληση στην καριέρα του. Σαουθάμπτον, Μίλαν και Ολυμπιακός παρακολουθούν την περίπτωσή του», υπογραμμίζει το δημοσίευμα.\nΟ Κάσπερ Σμάιχελ γεννήθηκε στις 5 Νοεμβρίου 1986 στην Κοπεγχάγη. Έχει παίξει στις Μάντσεστερ Σ., Ντάρλινγκτον, Μπέρι, Φόλκερκ, Κάρντιφ, Κόβεντρι, Νοτς Κάουντι και Λιντς, ενώ από το 2011 αγωνίζεται στη Λέστερ. Με την Εθνική ομάδα της Δανίας έχει τρεις συμμετοχές.\nΣυνολικά στην καριέρα του έχει 293 συμμετοχές, τρεις ασίστ και ένα αυτογκόλ, ενώ σχετικά με τα πέναλτι, του έχουν εκτελέσει συνολικά 51, 13 εκ των οποίων δεν έχουν καταλήξει στα δίχτυα (25.49% ποσοστό επιτυχίας).\nΧαμός γίνεται αυτές τις ημέρες σχετικά με την περίπτωση του Τζόελ Κάμπελ, ο οποίος αποτελεί μήλον της Έριδος για πάρα πολλές ομάδες.\nΟι... τελευταίες που φέρονται να έχουν μπει στο κυνήγι για την απόκτησή του, είναι τόσο η Γουέστ Μπρόμιτς, όσο και η Σεβίλη, όπως σας ενημερώσαμε νωρίτερα.\n«Η Γουέστ Μπρομ ετοιμάζει πρόταση στην Άρσεναλ για τον Κάμπελ. Παίζει συνήθως ως ακραίος, ενώ φέτος είχε 28 εμφανίσεις με τον Ολυμπιακό, στον οποίο αγωνίστηκε ως δανεικός», γράφει η ιστοσελίδα "tribalfootball.com", για να συμπληρώσει σχετικά με το ενδιαφέρον της Σεβίλης η "caughtoffside.com".\n«Οι γίγαντες της Πριμέρα Ντιβισιόν, Σεβίλη, ενδέχεται να μπουν στον αγώνα για να κάνουν δικό τους τον επιθετικό της Άρσεναλ, Τζόελ Κάμπελ αυτό το καλοκαίρι και θα προσπαθήσουν να κερδίσουν τον ανταγωνισμό για την υπογραφή του».\nΣημαντικές διακρίσεις έλαβε ο Δημήτρης Τζούριτς, ο οποίος έκανε την καλύτερη εμφάνιση του με τη Χάλκμπανκ στη νίκη της στην έδρα της Φενέρμπαχτσε με 3-1 (25-11, 29-27, 15-25, 25-20) σετ και με συνολικό σκορ 3-1 στις νίκες κατέκτησε το πρωτάθλημα Τουρκίας.\nΟ πρώην παίκτης του Ολυμπιακού ήταν εκπληκτικός ολοκληρώνοντας το ματς με 26 πόντους, 22/32 επιθέσεις (έκανε 2 λάθη, δέχθηκε ένα μπλοκ), 1 άσο και 3 μπλοκ, όντας ο πρώτος σκόρερ της ομάδας του και ενώ το παιχνίδι είχε μεγάλη ένταση.\nΟ αγώνας κινδύνεψε με διακοπή με αφορμή μια αμφιλεγόμενη φάση που η Φενέρ φωνάζει ότι αδικήθηκε από τους διαιτητές. Ωστόσο, συνεχίστηκε, αλλά οι άνθρωποι της Φενέρ απαγόρεψαν στους αθλητές τους να παραστούν στην τελετή απονομής.\nΜετά την ολοκλήρωση του τελικού ανακοινώθηκαν κι οι κορυφαίοι της σειράς με τον Οσμάνι Χουαντορένα να παίρνει τον τίτλο του MVP, αλλά τον Δημήτρη Τζούριτς να αναδεικνύεται πρώτος σκόρερ και καλύτερος!\nΟι δύο φιναλίστ των τελικών της Α1 Πόλο Ανδρών, Ολυμπιακός και Βουλιαγμένη, μπορούν να συναντηθούν μόνο στον τελικό του Final 4 του Κυπέλλου Ελλάδας, όπως προέκυψε από την κλήρωση.\n«Οι δύο Ημιτελικοί του 15ου Φάιναλ Φορ του Κυπέλλου Ελλάδας υδατοσφαίρισης Ανδρών, που θα διεξαχθεί στο κλειστό κολυμβητήριο της Λάρισας (9-10 Μαϊου), όπως προέκυψαν από τη σημερινή (30/4) κλήρωση που πραγματοποιήθηκε στα γραφεία της ΚΟΕ:\nΠαρασκευή, 9 Μαϊου\n17.00 ΟΛΥΜΠΙΑΚΟΣ – ΝΗΡΕΑΣ ΛΑΜΙΑΣ\n19.00 ΝΟ ΧΙΟΥ – ΝΟ ΒΟΥΛΙΑΓΜΕΝΗΣ\nΟ Τελικός την επομένη (10 Μαϊου) στις 18.30.\nΌλοι οι αγώνες θα μεταδοθούν απευθείας από τον OTESports tv\nΠαρόντες στην Κλήρωση ο Αντιπρόεδρος της ΚΟΕ Γιώργος Κατσαρός, ο ειδικός συνεργάτης της Ομοσπονδίας Νίκος Σπηλιωτόπουλος και οι εκπρόσωποι των 4 ομάδων που μετέχουν στο Φάιναλ Φορ.\nΑπό τον Ολυμπιακό ο κ. Μάζης, από τον ΝΟ Βουλιαγμένης ο κ. Δήμου, από τον ΝΟ Χίου ο κ. Αθανασίου και από τον Νηρέα Λαμίας ο κ. Καλιώρας. Παρών επίσης ο προπονητής του Ολυμπιακού Θόδωρος Βλάχος, ο υπεύθυνος Τύπου των ερασιτέχνη Ολυμπιακού Αντώνης Πατσούρας και το μέλος του ΔΣ της ΚΟΕ Γιώργος Παπαδόπουλος.\n«Επιθυμία και του Περιφερειάρχη Θεσσαλίας κ.Αγοραστού που φιλοξενεί την διοργάνωση, είναι όλα να κυλήσουν ομαλά, με ευπρέπεια και να γίνει ένα Φάιναλ Φορ που τιμάει πάνω απ’ όλα την ελληνική υδατοσφαίριση, το όνομα και την ιστορία της», τόνισε ο Αντιπρόεδρος της ΚΟΕ.\nΑπό την πλευρά του ο Νίκος Σπηλιωτόπουλος υπογράμμισε: «Όπως κάθε χρόνο έτσι και φέτος θα ακολουθηθούν οι ίδιες διαδικασίες από πλευράς ασφάλειας και οργάνωσης. Σε κάθε ομάδα θα δοθούν από 40 προσκλήσεις, ενώ θα φιλοξενηθούν από 18 άτομα»».\nΜε το ενδιαφέρον να εστιάζεται στην... ουρά, πραγματοποιήθηκε η κλήρωση για τους διαιτητές της 26ης αγωνιστικές της Α1 Μπάσκετ.\nΠως και πως περιμένει ο Λιούις Χάμιλτον το πέμπτο γκραν πρι της Ισπανίας στην πίστα της Καταλονίας από το οποίο θέλει μόνο τη νίκη, όπως αναφέρει σε δημοσίευμά του το "sport-fm.gr".\nΤρεις διαδοχικές νίκες μετρά ο Λιούις Χάμιλτον στα πρώτα τέσσερα γκραν πρι του πρωταθλήματος της Formula 1 με τον Βρετανό πιλότο να ανυπομονεί για την επιστροφή της κορωνίδας του μηχανοκίνητου αθλητισμού στην Ευρώπη.\nΜάλιστα, ο Βρετανός πιλότος μετράει αντίστροφα για το ισπανικό γκραν πρι, όπου θέλει να πανηγυρίσει μια ακόμη καρό σημαία.\n«Ελπίζουμε και προσευχόμαστε για παρόμοιες στιγμές σε 11 ημέρες», ανέβασε στο Twitter του ο Χάμιλτον.\nH Mπάγερν μπορεί να αποκλείστηκε από το Τσάμπιονς Λιγκ αλλά θα έχει να υπερηφανεύεται για το απίστευτο κορεό που έκαναν οι οπαδοί της!\nΚατάμεστο το Αλιάνζ Αρίνα, με όλους τους θεατές να συμμετέχουν στο εκπληκτικό κορεό πριν από τη σέντρα του ματς με τη Ρεάλ Μαδρίτης σχηματίζοντας το σήμα της Μπάγερν και βάφοντας το γήπεδο με τα χρώματα της...\nΚανένας δεν θα μπορούσε ποτέ να φανταστεί τους παίκτες της Εθνικής Ομάδας Ποδοσφαίρου Σιόβα, Σηφάκη, Νίνη, να μπαίνουν σε αυτοκίνητο που οδηγεί ο Τάκης Φύσσας και πριν ακόμα ξεκινήσουν να τους... σταματήσει η Τροχαία για έλεγχο αλκοτέστ και μάλιστα να περάσουν με… άριστα Μηδέν, αφού πραγματικά μηδενίστηκε η συσκευή του αλκοτέστ!\nΚι όμως αυτό συνέβη στο τηλεοπτικό σποτ της Amstel Free.\nΗ Amstel Free, η 1η μπίρα που παράγεται στην Ελλάδα με 0,0% αλκοόλ, απελευθερώνει την απόλαυση, αναδεικνύοντας μία υπεύθυνη στάση απέναντι στο θέμα της ασφαλούς οδήγησης με πρεσβευτές εκείνους που δίνουν καθημερινά το παράδειγμα ως αθλητές και ως προσωπικότητες.\nΠαρακολουθείστε το backstage της διαφήμισης:\nΟλοκληρώνεται σήμερα η σεζόν για τους ποδοσφαιριστές του Ολυμπιακού.\nΓια όσους δεν έχουν υποχρεώσεις με τις εθνικές τους ομάδες από σήμερα ξεκινούν οι διακοπές τους και επίσημα.\nΟι ερυθρόλευκοι θα δώσουν το παρών στο Ρέντη και θα πάρουν από το προπονητικό επιτελείο της ομάδας τα προγράμματα που θα ακολουθήσουν μέχρι την έναρξη της προετοιμασίας που έχει οριστεί για τις 7 Ιουλίου.\nΣτη συνέχεια θα αποχαιρετιστούν ανανεώνοντας το ραντεβού τους σε περίπου 2,5 μήνες από τώρα και πάλι στο Ρέντη όπου θα ξεκινήσει η προετοιμασία για τη νέα σεζόν.\nΟ Ολυμπιακός κέρδισε με 3-2 σετ τον Εθνικό στο Ρέντη και θέλει μια νίκη για να πάρει το Πρωτάθλημα.\nΔείτε τα στιγμιότυπα του ματς Ολυμπιακός - Εθνικός Αλεξανδρούπολης, ΕΔΩ\nΟ Κριστιάνο Ρονάλντο έκανε ρεκόρ γκολ στο Τσάμπιονς Λιγκ με τα δύο τέρματα που σημείωσε στον ημιτελικό με την Μπάγερν στο Μόναχο. Έτσι έγινε ο πρώτος παίκτης στην ιστορία του Τσάμπιονς Λιγκ που σημείωσε 16 τέρματα σε μία και μόνο αγωνιστική σεζόν, όπως ήδη σας έχουμε ενημερώσει.\nΔείτε στο βίντεο τα 16 τέρματα του Ρονάλντο στο φετινό Τσάμπιονς Λιγκ:\nΣτο Final 4 του Μιλάνο δεν προκρίθηκε μόνο η ανδρική ομάδα μπάσκετ της ΤΣΣΚΑ Μόσχας, αλλά και οι cheerleaders της.\nΤα κορίτσια τις χορευτικής ομάδας των Μοσχοβιτών κέρδισαν το «εισιτήριο» για το μεγάλο ραντεβού του ευρωπαϊκού μπάσκετ μέσα από σχετική ψηφοφορία που διενεργήθηκε στην ιστοσελίδα της Ευρωλίγκας.\nΟι παίκτες του Ετόρε Μεσίνα επικράτησαν 3-2 του Παναθηναϊκού στη σειρά των προημιτελικών της διοργάνωσης και θα διεκδικήσουν τον πρώτο τους τίτλο εδώ και έξι χρόνια, αφού έχουν να σηκώσουν την κούπα από το 2008.\nΣτην προσπάθειά τους αυτή δεν θα έχουν τη συμπαράσταση μόνο των οπαδών τους που θα ταξιδεύσουν για την Ιταλία, αλλά και των cheerleaders τους, οι οποίες θα χορεύουν στα διαλλείματα των αγώνων του γηπέδου της Αρμάνι Μιλάνο, «Mediolanum Forum».\nΟ Κριστιάνο Ρονάλντο ... πετάει και αυτός μαζί με την Ρεάλ Μαδρίτης και με τα δυο γκολ που πέτυχε στον θρίαμβο με 4-0 στο Μόναχο, έγραψε ιστορία!\nΟ Πορτογάλος αστέρας της «βασιλισσας» έγινε ο πρώτος παίκτης στην ιστορία του Τσάμπιονς Λιγκ που φτάνει τα 16 γκολ στην διοργάνωση σε μια αγωνιστική περίοδο.\nΑρχικά έφτασε τα 15 και... έσπασε το ρεκόρ των Ζοζέ Αλταφίνι (Μίλαν/1962-63), Λιονέλ Μέσι (Μπαρτσελόνα/2011-12, που είχαν σημειώσει 14, και Ρουντ Φαν Νιστελρόι (Μάντσεστερ Γ./2002/03).\nΟ «CR7» έφτασε, μάλιστα, τα 51 γκολ στο Τσάμπιονς Λιγκ σε 50 εμφανίσεις με την φανέλα της Ρεάλ Μαδρίτης! Έχει σκοράρει άλλα 15 με την Μάντσεστερ Γιουνάιτεντ, ενώ έχει και ένα στα τέρμα προκριματικά).\nΑυτό σημαίνει πως έχει συνολικά τα 66 τέρματα στΟ Τσάμπιονς Λιγκ και κυνηγά τον Λιονέλ Μέσι που μετρά 67... Ο Ραούλ, πρώην άσος της Ρεάλ Μαδρίτης, είναι στην κορυφή με 71!\nΜία μεγάλη γιορτή αναμένεται να πραγματοποιηθεί το απόγευμα στο «Γ. Καραϊσκάκης»!\nΕνα σημαντικό και παράλληλα ιστορικό παιχνίδι θα δώσουν οι βετεράνοι ποδοσφαιριστές του Ολυμπιακού κόντρα στους παλαίμαχους του Εθνικού Πειραιώς.\nΓια πρώτη φορά στην μακροχρόνια ιστορία τους, οι παλιές δόξες των ερυθρόλευκων θα αντιμετωπίσουν τον Εθνικό στο υπ’ αριθμόν 618ο παιχνίδι τους και το ματς θα πραγματοποιηθεί στη μνήμη του θρυλικού, Μιχάλη Κρητικόπουλου ο οποίος έγραψε τη δική του ιστορία με τη φανέλα των Πειραιωτών.\nΤο φαληρικό γήπεδο ανοίγει τις πόρτες του σήμερα στις 17:00 για να υποδεχθεί «ιερά τέρατα» που έχουν γράψει ιστορία με τη φανέλα των Πειραιωτών και αναμένεται να βραβευτούν από τους βετεράνους του συλλόγου. Παραπάνω από 30 ποδοσφαιριστές αναμένεται να τιμηθούν από τον Σύνδεσμο των παλαιμάχων του Ολυμπιακού.\nΠαίκτες που έμειναν στην ιστορία για την προσφορά τους και ήταν εκ των πρωταγωνιστών όταν φορούσαν τη φανέλα με τον Δαφνοστεφανωμένο Έφηβο στο στήθος τους, κι άλλοι που μπορεί να μην είχαν… κλέψει την παράσταση, αλλά είχαν δώσει και τη ψυχή τους για τη φανέλα του Θρύλου.\nΗ είσοδος είναι ελεύθερη και οι βετεράνοι αναμένουν αρκετό κόσμο στο φαληρικό γήπεδο για να παρακολουθήσει το σημαντικό και ιστορικό παιχνίδι!\nΣτον Ολυμπιακό έβγαλαν την... υποχρέωση με την Κηφισιά και πλέον κοιτάνε στους επόμενους αγώνες τους στην Α1.\nΟμαλή ήταν η επάνοδος των Πρωταθλητών Ευρώπης στο ελληνικό πρωτάθλημα, μετά τον αποκλεισμό τους από το Final Four της Ευρωλίγκας. Η ομάδα του Γιώργου Μπαρτζώκα ξεπέρασε την κούραση από τις διαδοχικές αναμετρήσεις της με τη Ρεάλ Μαδρίτης, τις απουσίες της και μαζί και το εμπόδιο των φιλόδοξων νεοφώτιστων, περνώντας νικηφόρα από το Ζηρίνειο. Πλέον, ο Ολυμπιακός θα επικεντρωθεί στους επόμενος αγώνες του στην Α1, αρχής γενομένης από τη Σαββατιάτικη (03/05, 19.15) αναμέτρηση με τον Πανιώνιο στο ΣΕΦ, στο πλαίσιο της 26ης και τελευταίας αγωνιστικής της κανονικής διάρκειας.\nΜετά την απώλεια του Κυπέλλου Ελλάδας και τον αποκλεισμό από το Final Four του Μιλάνο στο Λιμάνι δεν θα ήθελαν να χάσουν και τον τρίτο -και μεγαλύτερο- φετινό στόχο τους. Η επιστροφή τους στην κορυφή της Basket League ΟΠΑΠ είναι το ζητούμενο για το Γιώργο Μπαρτζώκα και τους παίκτες του, που έχουν ήδη αρχίσει να σκέφτονται τα πλέι οφ. Πλέον, θα τα δώσουν όλα για να κατακτήσουν τον τίτλο, ώστε να μην πάει χαμένη η χρονιά που ξεκίνησε με πολλά όνειρα, αλλά τα διαδοχικά προβλήματα τραυματισμών και οι απουσίες δεν τους άφησαν να παίξουν όπως θα ήθελαν και θα μπορούσαν, ώστε να επιτύχουν τους πρώτους δύο στόχους τους.\nΗ Σεβίλλη θα κινηθεί δυναμικά για να αποκτήσει τον Τζόελ Κάμπελ από την Άρσεναλ, σύμφωνα με όσα μεταδίδονται από βρετανικά ΜΜΕ.\nΗ ισπανική ομάδα ξέρει πολύ καλά τον Κοσταρικανό ποδοσφαιριστή για τον οποίο ο Ολυμπιακός κάνει προσπάθεια να τον κρατήσει στο ρόστερ του, καθώς ο Κάμπελ είχε αγωνιστεί στην άλλη ομάδα της πόλης, την Μπέτις, προτού μετακινηθεί στο Θρύλο, πάντα δανεικός από την Άρσεναλ.\nΟι Άγγλοι εκτιμούν ότι το ενδιαφέρον της Σεβίλλης για το νεαρό εξτρέμ θα μετουσιωθεί σύντομα σε πρόταση προς την Άρσεναλ.\nΟ αποκλεισμός έπεσε... βαρύς στον Ριμπερί, που δεν συγκράτησε τα νεύρα του και χαστούκισε τον Καρβαχάλ.\nΟ χαρακτήρας του Ριμπερί, είναι γνωστό πως δεν είναι και ο πιο... ήρεμος. Πόσω μάλλον μέρες σαν και αυτές, που η πίεση και η κριτική είναι έντονη. Έτσι, ο Γάλλος διεθνής, απέδειξε ακόμα μία φορά πως του είναι πολύ δύσκολο να συγκρατήσει τα νεύρα του.\nΘύμα ο Καρβαχάλ, τον οποίο χαστούκισε... εν ψυχρώ, ξεσπώντας με αυτό τον τρόπο, για τα τρία γκολ που είχε ήδη δεχτεί εκείνη την στιγμή η Μπάγερν.


ThessaliaOla: ΟΙ ΜΙΣΘΟΙ ΤΩΝ ΕΡΓΑΖΟΜΕΝΩΝ ΤΗΣ ΕΡΤ ! ΔΕΙΤΕ ΤΟΥΣ!\nThessaliaOla! για να τα μαθαίνεις ΟΛΑ!\nΕΡΤ - ΕΡΑ LIVE\nΟΙ ΜΙΣΘΟΙ ΤΩΝ ΕΡΓΑΖΟΜΕΝΩΝ ΤΗΣ ΕΡΤ ! ΔΕΙΤΕ ΤΟΥΣ!\nΗ κατάσταση των αμοιβών των δημοσιογράφων και λοιπών στελεχών της ΕΡΤ, που ακολουθεί, δημοσιεύθηκε στο….\nΦΙΜΩΤΡΟ και στοΤΡΩΚΤΙΚΟ, πριν από λίγες μέρες. Το ότι δεν παραιτήθηκε κανείς από αυτούς τους μέτριους και αγράμματους, μετά τη δημοσιοποίηση των προκλητικών και εξωπραγματικών αμοιβών τους, είναι δείγμα της ανηθικότητας και της παχυδερμίας τους.\nΠοιός θα καθαρίσει την «Κόπρο του Αυγείου»;\nΔΙΑΒΑΣΤΕ ΤΟΥΣ ΜΙΣΘΟΥΣ – ΑΚΑΤΑΛΛΗΛΟ\nThessaliaOla LifestyleNews | Δημιουργήστε το δικό σας διακριτικό\nΝέα διαμαρτυρία στο Ψυχιατρικό Νοσοκομείο Θεσσαλονίκης\nΠΑΛΙ ΣΕ ΕΚΠΟΜΠΗ ΒΓΗΚΕ Ο ΑΔΩΝΙΣ!\n20 θέσεις εργασίας στον Δήμο Τυρνάβου\nΠοιός πολιτικός, ποιός χορηγός τίνος κόμματος, ποιά πρώην, έκαψε το εξοχικό του Σημίτη;\nΣτο Αττικό Νοσοκομείο η Μαργαρίτα Παπανδρέου\n::: Stournareika Press :::\nΑΡΧΟΝΤΙΚΟ ΤΟΥ ΚΡΟΜΜΥΔΑ.... ΓΙΑ ΜΙΑ ΕΥΧΑΡΙΣΤΗ ΔΙΑΜΟΝΗ ΣΤΑ ΣΤΟΥΡΝΑΡΑΙΪΚΑ!\nΟ Δήμαρχος Σκιάθου για τη δρομολόγηση κατάργησης του παραρτήματος του Ι.Κ.Α. στο νησί\nΑλλαγές στα δρομολόγια των λεωφορείων λόγω του νέου σταθμού Μετρό\nNews Skiathos Ειδήσεις απο την Σκιάθο και οχι μόνο. Σκιάθος\nΠοιες περιοχές της Θεσσαλίας θα δεχτούν βροχές τις επόμενες ώρες, και ποιες κορυφές χιονόπτωση?\nΑυτός είναι ο υποψήφιος Δήμαρχος της Χρυσής Αυγής στη Θεσσαλονίκη\nΗ κυκλοφορία παρέλυσε για επτά ώρες!\nThessaliaOla E-mail: voloslifestyle@gmail.com. Picture Window πρότυπο. Powered by Blogger.


GNOMIDIALOGOS: Δεν θέλουν ιδιωτικοποίηση της ΔΩΔΩΝΗΣ\nΣυγκέντρωση σήμερα παραγωγών έξω από τη «ΔΩΔΩΝΗ» και στη συνέχεια θα πραγματοποιήσουν πορεία μέχρι τη Γενική Γραμματεία Περιφέρειας Ηπείρου, όπου θα επιδώσουν και σχετικό ψήφισμα\nΓια σήμερα είναι προγραμματισμένη να συναντηθούν με τη Διοίκηση της ΑΤΕ οι εκπρόσωποι των Ενώσεων Ιωαννίνων, Πρέβεζας και Θεσπρωτίας, προκειμένου να συζητήσουν το μέλλον της γαλακτοβιομηχανίας «Δωδώνη». Να σημειώσουμε ότι το Σάββατο το μεσημέρι κτηνοτρόφοι και από τους τέσσερις Νομούς της Ηπείρου, εργαζόμενοι, συνδικαλιστές αλλά και βουλευτές συγκεντρώθηκαν στην γαλακτοβιομηχανία διαμαρτυρόμενοι για το μέλλον της επιχείρησης που βαδίζει προς ιδιωτικοποίηση.\nΟ πρόεδρος του Κτηνοτροφικού Συνεταιρισμού Ιωαννίνων κ. Μιχάλης Τζίμας παρουσίασε την κατάσταση μετά τις αποκαλύψεις του διοικητή της ΑΤΕ κ. Πανταλάκη, για το ιδιοκτησιακό μέλλον της επιχείρησης. Μεταξύ των ομιλητών οι βουλευτές Πρέβεζας και Ιωαννίνων της ΝΔ Δημήτρης Τσουμάνης και Σταύρος Καλογιάννης, ο βουλευτής του ΠΑΣΟΚ Θανάσης Οικονόμου και ο πρόεδρος του Συνδέσμου ελληνικής Κτηνοτροφίας Παναγιώτης Πεβερέτος. Κυρίαρχη θέση των συνδικαλιστών «να βγουν μπροστά» οι παραγωγοί και να διαφυλαχθεί ο πραγματικά συνεταιριστικός χαρακτήρας της επιχείρησης.\nΝα θυμίσουμε ότι τη «βόμβα» αυτή εκτόξευσε ο διοικητής της ΑΤΕ κ. Θεόδωρος Πανταλάκης και από τότε σήμανε συναγερμός στην Ήπειρο. Η δήλωση για την πρόθεση πώλησης της γαλακτοβιομηχανίας έγινε την περασμένη εβδομάδα κατά τη διάρκεια συνάντησης με τον διοικητή της ΑΤΕ, την οποία είχε ζητήσει ο Πρόεδρος του Συνδέσμου Ελληνικής Κτηνοτροφίας κ. Παναγιώτης Πεβερέτος, προκειμένου να διαμαρτυρηθεί για τη μείωση της τιμής του αγελαδινού γάλακτος, από 45 λεπτά το κιλό σε 39 λεπτά, στην οποία προέβηκε η διοίκηση της γαλακτοβιομηχανίας "Δωδώνη". Στη συνάντηση συμμετείχε και ο πρόεδρος του συλλόγου αγελαδοτρόφων Άρτας και Πρέβεζας κ.Θεόδωρος Χάιδος.\nΑνοικτό κάλεσμα προς όλους τους Ηπειρώτες να συμμετάσχουν στη σημερινή κινητοποίηση έξω από την Ηπειρωτική Γαλακτοβιομηχανία «ΔΩΔΩΝΗ», απηύθυνε ο πρόεδρος του Συλλόγου Αγελαδοτρόφων Άρτας Πρέβεζας και μέλος του Συνδέσμου Ελληνικής Κτηνοτροφίας (ΣΕΚ) κ. Θεόδωρος Χάιδος, μιλώντας στη Δημοτική Ραδιοφωνία Πρέβεζας.\nΗ απόφαση της Αγροτικής Τράπεζας ήταν «κεραυνός εν αιθρία», σημείωσε ο κ Χάιδος και τόνισε ότι «για την περιοχή της Ηπείρου η «Δωδώνη» είναι κάτι περισσότερο από μια απλή γαλακτοβιομηχανία, δεδομένου ότι δίνει και τον τόνο για το ύψος των τιμών με τις οποίες αγοράζεται το γάλα από τους κτηνοτρόφους» και ξεκαθάρισε ότι ο κτηνοτροφικός κόσμος θα κάνει ότι περνάει από το χέρι του ώστε να κρατήσει τη «ΔΩΔΩΝΗ» συνεταιριστική.\nΗ συγκέντρωση της Πέμπτης είναι σημαντική, είπε ο κ. Χάιδος και οι παραγωγοί θα συγκεντρωθούν έξω από τη «ΔΩΔΩΝΗ» και θα πραγματοποιήσουν πορεία μέχρι τη Γενική Γραμματεία Περιφέρειας Ηπείρου, όπου θα επιδώσουν και σχετικό ψήφισμα. Σύμφωνα με τον ίδιο, κυρίαρχη θέση των εκπροσώπων των κτηνοτρόφων είναι «να βγουν μπροστά» οι παραγωγοί και να διαφυλαχθεί ο πραγματικά συνεταιριστικός χαρακτήρας της επιχείρησης.


Πρόταση για παραμονή του πιστοποιητικού εμβολιασμού μέχρι τα μέσα Ιουλίου (βίντεο) - kaliterilamia.gr -->\nHome »Unlabelled » Πρόταση για παραμονή του πιστοποιητικού εμβολιασμού μέχρι τα μέσα Ιουλίου (βίντεο)\nHome / Unlabelled / Πρόταση για παραμονή του πιστοποιητικού εμβολιασμού μέχρι τα μέσα Ιουλίου (βίντεο)\nΠρόταση για παραμονή του πιστοποιητικού εμβολιασμού μέχρι τα μέσα Ιουλίου (βίντεο)\n«Αν ήταν στο χέρι μου δεν θα έκανα άρση μέτρων» ανέφερε η πρόεδρος της ΕΙΝΑΠ, Ματίνα Παγώνη, σχολιάζοντας τη χαλάρωση των μέτρων που εισηγήθηκε την Πέμπτη η Επιτροπή των Εμπειρογνωμόνων.\nΧαλάρωση των μέτρων εισηγήθηκε η Επιτροπή Εμπειρογνωμόνων, μπροστά και στην τουριστική σεζόν, με τους νοσοκομειακούς γιατρούς και την εκπρόσωπό τους, Ματίνα Παγώνη, πρόεδρο της ΕΙΝΑΠ να εκφράζουν διαφωνίες.\nΚληθείσα να σχολιάσει τα μέτρα, η Ματίνα Παγώνη τόνισε «Οι μάσκες προς το παρόν θα παραμείνουν, θα δούμε μέχρι πότε και που. Ακόμα έχουμε διψήφιους αριθμούς θανάτων και τριψήφιο αριθμό διασωληνωμένων. Ο κορωνοϊός είναι ακόμη εδώ. Πρέπει να είμαστε προσεκτικοί. Καλά κάνουν και μειώνονται τα μέτρα, αλλά οι μάσκες είναι σημαντικές», τόνισε η κ. Παγώνη.\nΜάλιστα ξεκαθάρισε πως αν ήταν στο δικό της χέρι η μάσκα δεν θα έβγαινε για καιρό ενώ και το πιστοποιητικό εμβολιασμού δεν θα καταργούνταν μέχρι τουλάχιστον τα μέσα του καλοκαιριού. «Παρακινδυνευμένο είναι πάντα το ότι γίνεται άρση μέτρων. Τώρα θα δοκιμαστούμε και θα δούμε τι θα γίνει. Αν ήταν στο χέρι μου δε θα έκανα ακόμα άρση μέτρων. Έχω πει ότι η μάσκα δεν πρέπει να βγει την 1η Ιουνίου. Το πιστοποιητικό θα το κρατούσα τουλάχιστον μέχρι τις 15 Ιουλίου».\nfrom Dnews: Τελευταία νέα και ειδήσεις https://ift.tt/MIxceBF


Ομόνοια: Ονειρική-ιστορική χρονιά! | Goal News Cy\nΑ' ΚΑΤΗΓΟΡΙΑΟΜΟΝΟΙΑΟμόνοια: Ονειρική-ιστορική χρονιά!\nΟμόνοια: Ονειρική-ιστορική χρονιά!\nΜια ονειρική-ιστορική χρονιά αποχαιρέτησε η Ομόνοια. Μια χρονιά βγαλμένη από τα πιο τρελά όνειρά της. Μια χρονιά που θα έχει να θυμάται για τα επιτεύγματά της, κι ας την επισκίασε η πανδημία με τον κορωνοϊό. Κορυφαία στιγμή για τους πράσινους στο 2020 δεν μπορεί να είναι άλλη από την πρόκριση της ομάδας στους ομίλους του Γιουρόπα Λιγκ. Η επιστροφή της Ομόνοιας στις ευρωπαϊκές διοργανώσεις μετά από απουσία τριών χρόνων συνδυάστηκε με την ιστορική πρόκριση σε ομίλους, πετυχαίνοντας και παρθενική νίκη (επί του ΠΑΟΚ). Ακόμη, μέσα στο 2020 η Ομόνοια έχει να λέει ότι έβαλε τέλος στο αρνητικό σερί με αντίπαλο τον ΑΠΟΕΛ, τον οποίο νίκησε με το ευρύ 3-0 σχεδόν μετά από οκτώ χρόνια.\nΤην αναγέννηση στο σύλλογο της Λευκωσίας την έφερε με την έλευσή του ο Σταύρος Παπασταύρου. Ο Κύπριος επιχειρηματίας, που δραστηριοποιείται στην Αμερική, ανέλαβε τα ηνία το καλοκαίρι του 2018 και δύο χρόνια μετά η Ομόνοια βρέθηκε στους ομίλους του Γιουρόπα Λιγκ. Ο πρόεδρος του συλλόγου επέφερε τη διοικητική και κυρίως οικονομική ηρεμία, έθεσε στόχους και με το «καλημέρα» άρχισε να τους υλοποιεί. Πλέον, προσδοκά το 2021 να βρει την Ομόνοια και πρωταθλήτρια μετά από 11 χρόνια. Μέσα σε σύντομο χρονικό διάστημα έγιναν πολλά βήματα προς τα μπρος, ο σύλλογος βρέθηκε στην κορυφή και το αποκορύφωμα θα είναι η επιστροφή του σε τίτλο πρωταθλήματος.\nΗ κορυφαία στιγμή στο 2020 για την Ομόνοια δεν μπορεί να είναι άλλη από την πρόκριση επί του Ερυθρού Αστέρα, για τον 3ο προκριματικό γύρο του Γιουρόπα Λιγκ που της σφράγισε την παρουσία τους στους ομίλους του Γιουρόπα Λιγκ. Πρόσωπο της αναμέτρησης ο Φαμπιάνο, με τις αποκρούσεις στη διαδικασία των πέναλτι (4-2) αφού ο αγώνας στην κανονική διάρκεια και στην παράταση ολοκληρώθηκε στην ισοπαλία 1-1. Η δεύτερη κορυφαία στιγμή ήταν η παρθενική νίκη στον όμιλο, αυτή επί του ΠΑΟΚ με 2-1 στο ΓΣΠ. Το ευρωπαϊκό οδοιπορικό, που άρχισε από τις 19 Αυγούστου 2020 από την Αρμενία, τερματίστηκε στις 10 Δεκεμβρίου 2020 στην Ολλανδία. Τέσσερις ονειρικοί μήνες, που στον σύλλογο της Λευκωσίας θα θυμούνται και θα έχουν να λένε μέχρι την αμέσως επόμενη και ίσως μεγαλύτερη επιτυχία.\nΕντός του 2020 η Ομόνοια έδωσε 39 αγώνες σε όλες τις διοργανώσεις (πρωτάθλημα, κύπελλο, προκριματικά Τσάμπιονς Λιγκ, ομίλους Γιουρόπα Λιγκ), 13 για τη σεζόν 2019-20 και 26 για τη σεζόν 2020-21 (βλέπε σχετικό πίνακα). Πέτυχε συνολικά 18 νίκες, εξήλθε 12 φορές ισόπαλη και δέχθηκε 9 ήττες. Παράλληλα έχει να λέει για τις τρεις προκρίσεις στα προκριματικά του Τσάμπιονς Λιγκ, απέναντι σε Αραράτ-Αρμενία, Λέγκια και Ερυθρό Αστέρα. Το 2020 παρήλθε, στην Ομόνοια θέλουν και θα κυνηγήσουν ακόμη μεγαλύτερες επιτυχίες στο 2021. Η κατάκτηση του πρωταθλήματος ο μεγάλος στόχος της.


Με τον Γενικό Περιφερειακό Αστυνομικό Διευθυντή Δ. Μακεδονίας Ταξίαρχο Θεόδωρο Κεραμά συναντήθηκε ο Βουλευτής Π.Ε. Κοζάνης Γεώργιο Αμανατίδη - e-ptolemeos.gr\nΑρχική > Πολιτική > Με τον Γενικό Περιφερειακό Αστυνομικό Διευθυντή Δ. Μακεδονίας Ταξίαρχο Θεόδωρο Κεραμά συναντήθηκε ο Βουλευτής Π.Ε. Κοζάνης Γεώργιο Αμανατίδη\nΔημοσιεύτηκε απο: e-ptolemeos team σε Πολιτική 18/08/2020 | 13:07\nΣήμερα Τρίτη (18-08-2020) το πρωί στο Αστυνομικό Μέγαρο Κοζάνης, πραγματοποιήθηκε εθιμοτυπική επίσκεψη του Βουλευτή Π.Ε. Κοζάνης κ. Γεώργιου ΑΜΑΝΑΤΙΔΗ, στον Γενικό Περιφερειακό Αστυνομικό Διευθυντή Δυτικής Μακεδονίας, Ταξίαρχο κ. Θεόδωρο ΚΕΡΑΜΑ.\nαστυνομικοί Γενική Αστυνομική Διεύθυνση Δυτικής Μακεδονίας Γιώργος Αμανατίδης Ελληνική Αστυνομία – ΕΛΑΣ 2020-08-18\nΜε ετικέτα:αστυνομικοί Γενική Αστυνομική Διεύθυνση Δυτικής Μακεδονίας Γιώργος Αμανατίδης Ελληνική Αστυνομία – ΕΛΑΣ


Κόψτε το μισθό σε Βαλένσια και Λίνγκαρντ... - Contra.gr - Live Sports Magazine\nΚόψτε το μισθό σε Βαλένσια και Λίνγκαρντ...\nΤΕΛ. ΑΝΑΝΕΩΣΗ: 02 Ιαν. 2017 | 20:26\nΠληρώνονται για να κάνουν μια συγκεκριμένη δουλειά. Όταν δεν την κάνουν, ποιες είναι οι... κυρώσεις; Βαλένσια και Λίνγκαρντ θα βλέπουν τη διπλή ευκαιρία που έχασαν και θα χτυπούν το κεφάλι τους στον τοίχο.\nΌλα μπαίνουν και όλα χάνονται, σύμφωνα με το δημοφιλές (και άκρως δημοσιογραφικό) ποδοσφαιρικό αξίωμα.\nΌταν όμως ξοδεύονται ευκαιρίες όπως η διπλή που σπατάλησαν για τη Μάντσεστερ Γιουνάιτεντ, στο 36' του αγώνα με τη Γουέστ Χαμ, οι Αντόνιο Βαλένσια και Τζέσε Λίνγκαρντ, θα πρέπει να λαμβάνονται μέτρα και να... πέφτουν κεφάλια.\nΚι αν στο πρώτο σουτ, ο γκολκίπερ Ράντολφ έβαλε το χεράκι του, στη δεύτερη οι δικαιολογίες στερεύουν.\nΤουλάχιστον οι "κόκκινοι διάβολοι" δεν επηρεάστηκαν και εκμεταλλευόμενοι το αριθμητικό πλεονέκτημα, επικράτησαν 2-0 στο Λονδίνο, με γκολ που πέτυχαν στο δεύτερο ημίχρονο οι Μάτα (63') και Ιμπραχίμοβιτς (78').


Internal Coach Training – CP Coaching & Training Interventions\nCall us: GR +30 2108062954 CY +357 22260576\nΟρισμός του πεδίου\nCoaching Skills for Executives\nΚατά τη διάρκεια του προγράμματος, στοχεύουμε στην επαγγελματική εκπαίδευση εσωτερικών coaches που θα παρέχουν συνεδρίες ενδυνάμωσης, στοχοθεσίας και ανάπτυξης εντός του οργανισμού με στελέχη και εργαζόμενους, λαμβάνοντας υπόψη τις ιδιαιτερότητες του ρόλου τους.\nΤι είναι το πρόγραμμα “Internal Coach Training”;\nΤο πρόγραμμα “Internal Coach Training” στοχεύει στην επαγγελματική κατάρτιση Coaches που θα παρέχουν υπηρεσίες εντός του οργανισμού με ρόλο που θα προβλέπεται στο οργανόγραμμα. Οι εσωτερικοί Coaches παρέχουν ατομικές κυρίως συνεδρίες και συντονίζουν ομαδικά εργαστήρια, ενισχύουν τα ικανά στελέχη της επιχείρησης και καλλιεργούν μια coaching-κουλτούρα που συμβάλλει στην συνολική βελτίωση της απόδοσης των εργαζομένων.\nCoaching εκ των έσω\nΟ ρόλος του Internal Coach γίνεται όλο και πιο αναγκαίος, ιδιαίτερα σε μεγάλες επιχειρήσεις και οργανισμούς. Ο Internal Coach αποτελεί ένα εξαιρετικό εργαλείο ενδυνάμωσης και ανάπτυξης του ανθρώπινου δυναμικού.\nΜεγάλες δυνατότητες αλλά και προκλήσεις\nΟ ρόλος του Internal Coach είναι απαιτητικός. Οι προκλήσεις που αντιμετωπίζει αφορούν ζητήματα ιεραρχίας, εμπιστευτικότητας και δεοντολογίας ενώ σε λίγο χρόνο οφείλει να επιφέρει σημαντικές αλλαγές.\nΤα Workshops της CP Coaching & Training Interventions συνδυάζουν τις αρχές της σύγχρονης εκπαίδευσης ενηλίκων και του Coaching. Δηλαδή:\nΣτοχεύουν στην αλλαγή και την ανάπτυξη των στελεχών.\nΕίναι βιωματικά & ενθαρρύνουν την ενεργητική συμμετοχή.\nΑξιοποιούν την προσωπικότητα και την εμπειρία των συμμετεχόντων.\nΘέτουν σαφείς και μετρήσιμους εκπαιδευτικούς στόχους.\nΠεριλαμβάνουν πρακτική εφαρμογή των δεξιοτήτων που διδάσκουν.\nΕίναι εξειδικευμένα και σχεδιάζονται κατόπιν αξιολόγησης των εκπαιδευτικών αναγκών κάθε επιχείρησης.\nΕφαρμόζουμε επιστημονικά τεκμηριωμένες μεθόδους, με εστίαση στο αποτέλεσμα, τις λύσεις και την έμπρακτη αλλαγή. Πιστεύουμε στο δυναμικό των ανθρώπων και στον σπουδαίο αντίκτυπο μικρής κλίμακας, στοχευμένων παρεμβάσεων.\nΜοναδική εξειδίκευση σε Coaching, Εκπαίδευση, Ψυχολογία.\n10ετή εμπειρία με στελέχη, επιχειρήσεις και υπηρεσίες ασφαλείας.\nΣαφής μεθοδολογία, μετρήσιμα αποτελέσματα χωρίς ατάκες.\nΑυστηροί κανόνες προσωπικού και εμπορικού απορρήτου.\nTo πρόγραμμα απευθύνεται σε στελέχη που θα αναλάβουν σχετικούς ρόλους και θα ασκήσουν coaching εντός της επιχείρησης ή του οργανισμού. Δεν απαιτείται πρότερη εμπειρία στο Coaching ή μεγάλη εμπειρία στη διοίκηση. Συγκεκριμένα, ενδείκνυνται τα εξής χαρακτηριστικά:\nΆνω των 30 ετών.\nΤουλάχιστον 3 χρόνια εμπειρίας στο Management.\nΜεταπτυχιακός τίτλος σπουδών στο HR, το Business ή Organizational Psychology βοηθά στο καλύτερο αποτέλεσμα.\nΠεριεχόμενα της εκπαίδευσης / Coaching-skills\nOρισμός και περιεχόμενο του Coaching.\nH τεχνική της Coaching -συνεδρίας.\nΤεχνικές επικοινωνίας στο Coaching.\nΜοντέλα GROW, PRACTICE, SOLUTION, FOCUS.\nΓνωσιακό – συμπεριφορικό Coaching.\nΣυνθετικό μοντέλο Executive Coaching.\nΕιδικά ζητήματα στο Internal Coaching.\nΕκπαίδευση σε ψυχομετρικά εργαλσία Θετικής Ψυχολογίας.\nΤο περιεχόμενο του προγράμματος καθορίζεται και οριστικοποιείται κατόπιν αξιολόγησης των στόχων της επιχείρησης των ιδιαίτερων εκπαιδευτικών αναγκών των συμμετεχόντων.\nSupervision & Follow up\nΜε σκοπό την διασφάλιση της επιτυχίας της παρέμβασής μας, υλοποιούμε συναντήσεις εποπτείας και follow up με την ομάδα των εκπαιδευόμενων σε βάθος εξαμήνου μετά την εκπαίδευση.\nΔείτε την προσέγγιση και τη μεθοδολογία μας\nATHENS COACHING INSTITUTE\nCoach Training in Greece\nCoach Training in Cyprus\nCopyright 2018 CP Coaching & Training Interventions Ltd. All rights reserved.\nΗ ιστοσελίδα χρησιμοποιεί cookies για να βελτιώσει την εμπειρία σας σε αυτήν. Με την περιήγησή σας σε αυτή στην ιστοσελίδα συμφωνείτε με την χρήση cookies. Δείτε εδώ τους όρους χρήσης και τις πρϋποθέσεις.


Η χρήση μιας κοινής υπηρεσίας κοινής φιλοξενίας μπορεί να φαίνεται περίεργη, αλλά σχολιάσαμε σε ένα από τα άρθρα μας ότι η εφαρμογή είναι μία από τις πιο αξιόπιστες και υπάρχει μερικές πολύτιμες συμβουλές για να αποφύγετε την ασφυξία. Αλλά αν έχετε σφιχτά χρήματα και θέλετε να κάνετε ένα ταξίδι τις επόμενες εβδομάδες, ίσως είναι η κατάλληλη στιγμή για να εγγραφείτε στην Airbnb και να αναζητήσετε τις διαφορετικές επιλογές φιλοξενίας για την υπηρεσία. Μάθετε πώς να εγγραφείτε στο Airbnb ακολουθώντας τα παρακάτω βήματα!\nΤι πρέπει να εγγραφώ για την Airbnb;\nΗ εγγραφή ως επισκέπτης στην υπηρεσία φιλοξενίας στο διαδίκτυο δεν απαιτεί πολλές πληροφορίες. Μπορείτε να εγγραφείτε μέσω του email σας, του λογαριασμού σας στο Facebook ή του Google. Πρέπει επίσης να εισαγάγετε τα γενέθλιά σας, καθώς τα παιδιά κάτω των 18 ετών δεν μπορούν να εγγραφούν στην εφαρμογή.\nΗ εγγραφή - τόσο φιλοξενούμενων όσο και φιλοξενουμένων - στο Airbnb είναι δωρεάν και μπορεί να γίνει αμέσως. Ωστόσο, πρέπει να καταχωρίσετε μια πιστωτική κάρτα πριν κλείσετε οποιαδήποτε φιλοξενία. Στο τέλος του άρθρου, θα σας διδάξουμε πώς να προσθέσετε την κάρτα σας ως μέθοδο πληρωμής στην Airbnb.\nΠώς να εγγραφείτε στην Airbnb;\n1 - Πραγματοποιήστε πρόσβαση στον σύνδεσμο για να ξεκινήσετε την εγγραφή σας.\nΣυμβουλή: Η εγγραφή μέσω του παραπάνω συνδέσμου θα σας επιτρέψει να λάβετε $ 130 σε πίστωση για κρατήσεις $ 250 ή και περισσότερο!\n2 - Επιλέξτε αν θέλετε να εγγραφείτε στην Airbnb με τον λογαριασμό σας στο Google, τον λογαριασμό σας στο Facebook ή τη διεύθυνση ηλεκτρονικού ταχυδρομείου σας.\n3 - Αν επιλέξετε να χρησιμοποιήσετε το λογαριασμό στο Facebook ή στο Google, απλώς συνδεθείτε για να ολοκληρώσετε την εγγραφή, δημιουργώντας μόνο έναν κωδικό πρόσβασης για να προχωρήσετε. Εάν επιλέξετε το email, θα πρέπει να συμπληρώσετε μια φόρμα.\n4 - Πληκτρολογήστε το email, το επώνυμο και το επώνυμό σας. Στη συνέχεια, δημιουργήστε τον κωδικό πρόσβασής σας, επιβεβαιώστε τον και πείτε τα γενέθλιά σας. Αφού ολοκληρώσετε τις πληροφορίες, κάντε κλικ στο κουμπί Εγγραφή για να συνεχίσετε.\n5 - Διαβάστε και αποδεχτείτε τους όρους παροχής υπηρεσιών της Airbnb για να προχωρήσετε.\n6 - Από εκεί, η εγγραφή σας θα γίνει με επιτυχία! Αφού συνδεθείτε, η Airbnb θα σας καθοδηγήσει, ώστε να μπορείτε να επαληθεύσετε το email, τον αριθμό τηλεφώνου σας και να ανεβάσετε μια φωτογραφία προφίλ. Είναι σημαντικό να ολοκληρώσετε όλες αυτές τις εργασίες, καθώς δεν μπορείτε να το κάνετε, ώστε να θεωρηθεί το προφίλ σας ως ύποπτο από άλλους χρήστες, καθιστώντας δύσκολη την επιχείρησή σας.\nΠώς να καταχωρίσετε μια πιστωτική κάρτα για τη φιλοξενία στο Airbnb\nΆλλες σημαντικές πληροφορίες για όσους επιθυμούν να παραμείνουν στην υπηρεσία είναι η συμπερίληψη των στοιχείων της πιστωτικής τους κάρτας. Η πολιτική Airbnb απαγορεύει τη διεξαγωγή συναλλαγών σε μετρητά στους χρήστες της και εξαρτάται από το σύστημα να κάνει αυτή τη διαμεσολάβηση, η οποία μπορεί να γίνει μόνο μέσω της κάρτας.\n1 - Κάντε κλικ στο εικονίδιο με τη φωτογραφία μικρογραφίας και αποκτήστε πρόσβαση στις Ρυθμίσεις λογαριασμού σας.\n2 - Στη νέα οθόνη, επιλέξτε Μέθοδος πληρωμής .\n3 - Κάντε κλικ στο κουμπί Προσθήκη μεθόδου πληρωμής .\n4 - Πληκτρολογήστε τα στοιχεία της πιστωτικής σας κάρτας και συμπληρώστε την Προσθήκη κάρτας .\nΣυμβουλή: Έπειτα ελέγξτε αυτόν τον πλήρη οδηγό για να διαφημιστείτε στην υπηρεσία και να γίνετε οικοδεσπότης! Άρεσε Airbnb και σκεφτείτε να κάνετε ένα επιπλέον εισόδημα ενοικιάζοντας το χώρο σας;\n5 Συμβουλές για αρχάριους στο Airbnb\n1. Διαβάστε προσεκτικά την περιγραφή εργασίας : Ένα από τα μεγαλύτερα πλεονεκτήματα της Airbnb είναι ότι μπορείτε να απολαύσετε τα πάντα, από τα πιο πολυτελή έως τα απλά. Ωστόσο, τόσο μεγάλο εύρος μπορεί να προκαλέσει σύγχυση.\nΈτσι, βεβαιωθείτε ότι έχετε πάντα διαβάσει προσεκτικά την περιγραφή κάθε εργασίας που βλέπετε. Κάθε οικοδεσπότης έχει το δικό του σύνολο κανόνων και οι λεπτομέρειες αυτές περιγράφονται πιθανώς. Η ανάγνωση της περιγραφής και η συνειδητοποίηση όλων των κανόνων, των προβλημάτων και των πλεονεκτημάτων της διαμονής σε μια θέση είναι ο καλύτερος τρόπος για να αποφύγετε να καταπνίξετε την Airbnb.\n2. Μιλήστε με τον οικοδεσπότη: Ακόμη και αν μια περιγραφή εργασίας είναι τέλεια, μιλήστε πάντα με τον πιθανό σας οικοδεσπότη λίγο. Το να μιλάς μαζί του μπορεί να είναι μια καλή ευκαιρία για να σπάσει ο πάγος και να οικοδομήσει εμπιστοσύνη και να σου επιτρέψει να απαντήσεις σε πιο συγκεκριμένα ερωτήματα που συνήθως δεν καλύπτονται από την περιγραφή.\n3. Ζητήστε μια έκπτωση: Εάν πραγματοποιήσετε μια κράτηση στην Airbnb, θα πρέπει να πληρώσετε την τιμή που αναφέρεται. Ωστόσο, μια εναλλακτική λύση για να κάνετε την κράτησή σας ακόμη λιγότερο δαπανηρή είναι να ζητήσετε από τον οικοδεσπότη έκπτωση. Δεδομένου ότι ήδη μιλάτε μαζί του - αν ακολουθείτε την προηγούμενη συμβουλή μας - πάρτε τη στιγμή να ζητήσετε μια μικρή μείωση των τιμών.\n4. Κάντε το προφίλ σας πλήρες: Δεν είναι μόνο οι περιγραφές των θέσεων που διαβάζονται προσεκτικά, αλλά κάνοντας το προφίλ σας ολοκληρωμένο είναι ο καλύτερος τρόπος για να οικοδομήσουμε την εμπιστοσύνη στον οικοδεσπότη σας. Μετά από όλα, αξίζει να θυμάστε ότι η εφαρμογή είναι αμφίδρομη, επιτρέποντας τόσο εσείς όσο και ο άλλος χρήστης να δίνετε αξιολογήσεις.\n5. Δώστε προσοχή στη λεπτομέρεια της φωτογραφίας: Αν και πολλές φωτογραφίες λαμβάνονται σε άριστη κατάσταση, οι λεπτομέρειες συνήθως ξεφεύγουν. Έτσι, πάντα κοιτάξτε τις φωτογραφίες του τόπου που θέλετε να κάνετε κράτηση πολύ προσεκτικά.\nΜικρές κηλίδες σκουριάς ή βρωμιάς μπορεί να περάσουν απαρατήρητες από τον οικοδεσπότη, αλλά μπορεί να δείχνουν δυσκολία από την πλευρά του ή ότι το διαμέρισμά του δεν είναι τόσο καλό όσο η διαφήμιση. Επομένως, αναζητήστε τις λεπτομέρειες στις εικόνες. Μην θεωρείτε διαφημίσεις χωρίς εικόνες.\nΕγγεγραμμένοι στο Airbnb και ήδη ψάχνουν για φιλοξενία;\nΌπως μπορείτε να δείτε, η εγγραφή σας στην Airbnb και η εγγραφή της πιστωτικής σας κάρτας είναι μια απλή και μη γραφειοκρατική διαδικασία. Για να γίνετε πιο αξιόπιστος χρήστης ακόμη και αν δεν έχετε κάνει ακόμα κράτηση, βεβαιωθείτε ότι έχετε συμπληρώσει τα στοιχεία του προφίλ σας και υποδείξετε τις προτιμήσεις σας.\nΜπορείτε να εγγραφείτε στην Airbnb; Μας άρεσε η υπηρεσία και τα καταλύματα; Σχολιάστε μαζί μας εδώ στο AppTuts!


Αθλητές της Κρητικής Ακαδημίας στο Ευρωπαϊκό Kick Boxing - Sports - Νέα Κρήτη\nΤώρα διαβάζετε: Αθλητές της Κρητικής Ακαδημίας στο Ευρωπαϊκό Kick Boxing\nΑθλητές της Κρητικής Ακαδημίας στο Ευρωπαϊκό Kick Boxing\nΗ ολοκλήρωση του Πανελληνίου Πρωταθλήματος KICK BOXING Ανδρών/Γυναικών που διεξήχθη στο Κλειστό Στάδιο Βαρέων Αθλημάτων Άνω Λιοσίων, βρήκε την Κρητική Ακαδημία να πρωταγωνιστεί ,καθώς οι αθλητές της διέπρεψαν και έδωσαν ένα ηχηρό αγωνιστικό παρόν.\nΟι αθλητές έδειξαν αφοσίωση, ζήλο και προσήλωση στους στόχους. Παράλληλα, έδειξαν πως η Κρήτη είναι ικανή να έχει διακρίσεις σε αθλητές που επιθυμούν να συμμετάσχουν σε ευρωπαϊκό επίπεδο, εκπροσωπώντας τα χρώματα της χώρας μας.\nΟι αθλητές που εκπροσώπησαν το νησί μας ήταν: Αλέξανδρος Μασσάρος 1η Θέση (Ά Κατηγορία) - Χρυσό Μετάλλιο στην κατηγορία Light Contact -79 kg. Κωνσταντίνος Καλαϊτζάκης 1η Θέση(Ά Κατηγορία) -Χρυσό Μετάλλιο στην κατηγορία Light Contact -74 Kg.Οι παραπάνω αθλητές θα εκπροσωπήσουν τη χώρα μας στο Ευρωπαϊκό Πρωτάθλημα Kick Boxing στη Σλοβενία.\nΔημήτρης Ανδρεαδάκης 2η Θέση (Ά Κατηγορία) -Ασημένιο Μετάλλιο στην κατηγορία low kick -86 Kg και Ασημένιο Μετάλλιο στην κατηγορία Κ1 -86 kg. Κατερίνα Χατζάκη 2η Θέση (Ά Κατηγορία)- Ασημένιο Μετάλλιο στην κατηγορία Light contact -55 Kg και Ασημένιο Μετάλλιο στην κατηγορία kick light -55 kg. Δημήτρης Πετράκης 2η Θέση ('Β Κατηγορία)- Ασημένιο Μετάλλιο στην κατηγορία kicklight -81 kg . Εμμανουέλα Ρόκα 4Η Θέση (Ά Κατηγορία) στην κατηγορία κατηγορία Light Contact -60 kg.\nΟ Δημήτρης Τουρλάκης, προπονητής της Κρητικής Ακαδημίας, δήλωσε πως είναι ευχαριστημένος από την προσπάθεια των αθλητών του και πως το μέλλον ανήκει σε αυτούς, με την προϋπόθεση να συνεχίσουν τη σκληρή δουλειά και το μεθοδικό πρόγραμμα.


Η αμιγώς ηλεκτρική Lexus RZ450e - FleetNews\nΗ αμιγώς ηλεκτρική Lexus RZ450e\nΜε την εμφάνισή της στη δημοφιλή κατηγορία συμπαγών SUV, η αμιγώς ηλεκτρική RZ450e θα ενισχύσει την απήχηση της Lexus στους στόλους όλου του κόσμου.\nΠρόκειται για την πολυτελή και ισχυρή έκδοση του bZ4x της μητρικής εταιρείας Toyota.\nΤεχνικά συγγενές του συμπαγούς SUV της Toyota, το RZ450e διαθέτει παρόμοιες διαστάσεις με μακρύ μεταξόνιο 2.850 χιλ. Ωστόσο, ο εξελιγμένος σχεδιασμός του με αιχμηρές γραμμές κάνει το αυτοκίνητο λίγο μακρύτερο.\nΒασικά χαρακτηριστικά της Lexus RZ450e:\nΕιδική πλατφόρμα EV με δομή skateboard για μεγιστοποίηση εσωτερικού χώρου.\nΣυστοιχία μπαταριών 71,4 kWh, με πρόβλεψη διατήρησης του 90% της χωρητικότητάς της για 10 χρόνια.\nΑυτονομία άνω των 400 χιλιομέτρων (WLTP)\nΙσχύς 230 kW (έναντι των 160 kW του Toyota bZ4x AWD)\nΑνταγωνιστής των Audi Q4 E-Tron, Mercedes EQC και BMW iX3\nΕνώ το Toyota bZ4X προσφέρει επιλογή κίνησης στους δύο τροχούς, η Lexus RZ450e διαθέτει μόνιμη τετρακίνηση. Αυτό επηρεάζει την αυτονομία. Τα επίσημα στοιχεία είναι υπό πιστοποίηση, αλλά η Lexus επιδιώκει κατανάλωση κάτω των 18 kWh/100 χιλιόμετρα και αυτονομία άνω των 400 χιλιομέτρων. Αυτά τα στοιχεία θυμίζουν το bZ4x AWD.\nΕπίσης, η Lexus δεν ανακοινώνει ακόμα τις δυνατότητες φόρτισης, αλλά βάσει των προδιαγραφών της Toyota, η ταχυφόρτιση 10%-80% επιτυγχάνεται σε μισή ώρα, με μέγιστη ισχύ 150 kW. Προς επιβεβαίωση. Αξίζει να σημειωθεί πως η Lexus και η Toyota δεν συμμετέχουν στο δίκτυο Ionity, δυσκολεύοντας έτσι τα ταξίδια μεγάλων αποστάσεων στην Ευρώπη.\nΜεγάλη γκάμα συστημάτων ADAS\nΗ Lexus προσφέρει πιο πλούσια προσέγγιση, ως μάρκα πολυτελείας. Η οθόνη αφής πολυμέσων 14 ιντσών διαθέτει το πλέον πρόσφατο λογισμικό της εταιρείας. Σε μεταγενέστερη φάση, οι οδηγοί θα μπορούν να επιλέξουν σύστημα διεύθυνσης τύπου ζυγού (yoke), χωρίς μηχανική σύνδεση με τους μπροστινούς τροχούς. Το ηλεκτρονικά ρυθμιζόμενο (ενσύρματο) One Motion Grip διασφαλίζει πως η κλίση του συστήματος διεύθυνσης είναι πάντα σωστή και διαθέτει ικανότητα αντιστάθμισης σε ισχυρούς πλευρικούς ανέμους.\nΔιαθέτοντας το πλέον πρόσφατο Safety System+ της Lexus, η RZ450e προσφέρει πλούσια γκάμα συστημάτων ADAS, με ψηφιακό εσωτερικό κάτοπτρο, αυτόματο σύστημα αναγνώρισης στροφής (προσαρμόζει το σύστημα διεύθυνσης στον δρόμο) και λειτουργία ασφαλούς εξόδου, η οποία εμποδίζει το ανεπιθύμητο άνοιγμα της πόρτας όταν πλησιάζουν ποδηλάτες ή άλλοι χρήστες του δρόμου. Σύμφωνα με την εταιρεία, τα συστήματα ασφαλείας έχουν απόδοση 95%.\nΕκ πρώτης όψεως, η Lexus RZ450e φαίνεται να αποτελεί ελκυστική – αν και όχι πρωτοποριακή – προσθήκη στην εταιρική αγορά. Η νέα RZ450e θα κυκλοφορήσει στα τέλη του 2022.\nΠροηγούμενο άρθροΤο καινούργιο Kia EV6 GT\nΕπόμενο άρθροΚοινή καμπάνια BMW – Bosch Smart Home


Μπορεί οι υποχρεώσεις στο καινούργιο πόστο του να είναι πάρα πολλές, όμως εκείνος κατάφερε να ξεκλέψει λίγο χρόνο και να πεταχτεί έως το Ναύπλιο, για να καμαρώσει τη σύζυγό του επί το έργον. Η Ευγενία χάρηκε τόσο πολύ γι’ αυτό που μετά το τέλος της συναυλίας τον αγκάλιασε διαχυτικά, αδιαφορώντας για τους φωτογράφους που είχαν κατακλύσει τον χώρο της πολιτιστικής εκδήλωσης.\nΤη συναυλία παρακολούθησαν ακόμη ο δήμαρχος Ναυπλίου Δημήτρης Κωστούρος με τη σύζυγο του, η ευρωβουλευτής της Ν.Δ. Ρόδη Κράτσα και η Τέτη Κρητικού, με την οποία ο Αδωνις Γεωργιάδης αντάλλαξε θερμή χειραψία. Παρούσα ήταν και η Μαρίνα Λαμπράκη-Πλάκα. Η τελευταία ταξίδεψε στο Ναύπλιο για τα εγκαίνια της έκθεσης «Σωματογραφίες» (από τη συλλογή του Σωτήρη Φέλιου) στο πολιτιστικό ίδρυμα της πόλης Εθνική Πινακοθήκη – Μουσείο Αλέξανδρου Σούτζου.


Σιδηροδρομικά Νέα: Πέτα την Ελλάδα από το τρένο\nΟι αυτοκινητόδρομοι, οι πλοιοκτήτες και η ιδιωτικοποίηση νίκησαν το τρένο, με την Ελλάδα να παραμένει αποκομμένη από την Ευρώπη. Η Ελλάδα εγκαταλείπει το πιο οικολογικό και αναπτυξιακό μέσο μεταφοράς: το τρένο.\nΕδώ και λίγο καιρό καταργήθηκαν τα δρομολόγια που ένωναν τη Θεσσαλονίκη με την ηπειρωτική Ευρώπη μέσω Βελιγραδίου και Σόφιας και με την Ασία μέσω Κωνσταντινούπολης. Είχε προηγηθεί η κατάργηση δρομολογίου από Αθήνα. Είναι, λέει, για να γίνει πιο «ελκυστικό» το προϊόν ΟΣΕ και να πουληθεί. Η χαρά των ΚΤΕΛ αλλά και των κατασκευαστών «ασφάλτου».\nΤην ώρα που προσφέρονται νέα προγράμματα Interrail για φτηνά ταξίδια με τρένο παντού, χωρίς όριο ηλικίας, η Ελλάδα υψώνει μόνη γύρω της αυτό το νέο τείχος, εμποδίζοντας την πρόσβαση όσων θα ήθελαν να την περιλάβουν στα ταξίδια τους.


gatti: Εύκολα κι απλά\nΕύκολα και χαλλλαρά. Το ματσάκι με τη Μολδαβία έτσι κι αλλιώς δεν ήταν δύσκολο, ο όμιλος είναι από τους ευκολότερους, αλλά όσο και να το κάνεις οι τρεις νίκες σε ισάριθμους αγώνες δεν παύουν να αποτελούν σημαντική υπόθεση. Δεν είναι άλλωστε λίγες οι ομάδες που την πατάνε στα εύκολα. Ο κόσμος δεν πήγε στο παιχνίδι και δεν νομίζω ότι έπαιξε ρόλο μόνο η δυναμικότητα του αντιπάλου.\nΤο highlight του αγώνα η γκολάρα του Κατσουράνη (λες να προπονείται για τον αγώνα των ομίλων του ΟΥΕΦΑ με την Μπενφίκα στο τηγάνι;). Δεν ήταν μόνο ωραίο γκολ, αλλά ήρθε και στο κατάλληλο σημείο. Λίγο πριν τη λήξη του πρώτου ημιχρόνου 2-0 και τέζα ο καμπούρης.\nΟ Χάρι έβαλε τα δυο του γκολάκια και ξανάκλεισε τα στόματα όσων μουρμουρίζουν για την παρουσία του στην 11άδα του Ρεχάγκελ. Ο άνθρωπος είναι συνεπής και φιλότιμος με την Εθνική, τι να λέμε τώρα; Ο,τι έχει το δίνει. Τώρα μπροστά είναι οι Ελβετοί. Που έσπασαν το ρόδι με τους Λετονούς, οπότε θα έρθουν για να πάρουν τη νίκη. Αυτό το ματς όχι μόνο δεν θα είναι εύκολο αλλά θα είναι και το πραγματικό κρας τεστ. Ιδωμεν...\nScratch: Πώς να δεις παιχνίδι της Εθνικής χωρίς να σου κοπεί η όρεξη όταν βλέπεις αυτή τη φωτογραφία από το παιχνίδι με τη Μολδαβία; Γκαγκά, έχεις σκεφτεί πως ένα κομμάτι φιλάθλων της Εθνικής ομάδας απέχει από τους αγώνες της εξαιτίας σου; (κι ένα ακόμα επειδή το ματς γίνεται στο τηγάνι...).\nScratch 1: Tι είχες Τόρο τί είχα πάντα... (δοκάρια)...\nScratch 2: Πρεμιέρα με νίκη στο σπίτι του γαύρου. Ο,τι καλύτερο!\nScratch 3: Πόσα τρίποντα έβαλε ο Τσίλντρες; Πόσα; (Ενα πολιτισμικό σοκ πάντως μόλις είδε το γήπεδο του "Σίτι" πρέπει να το έπαθε ο παίκτουρας).\nScratch 4: Στο Ηράκλειο την Παρασκευή οι Ομιλίτες επισκέφτηκαν την επιχείρηση του Βατσινά, άναψαν φωτιές και πέταξαν αυγά στα τζάμια. Ο ίδιος όμως δεν ιδρώνει και σήμερα έβγαλε τσαμπουκαλεμένη ανακοίνωση εναντίον τους.\nScratch 5: Λίγο αργότερα έκαναν και μια ...επίσκεψη στην προπόνηση της ομάδας, αλλά χωρίς να δημιουργήσουν επεισόδια. Τι έχουν δει τα μάτια αυτουνού του έρμου του Στράκα σε τόσο λίγους μήνες που έχει στην Ελλάδα! Εμπειρία ζωής!\nScratch 6: Πέντε στα πέντε το πιτσούνι μου. Και συνεχίζει ακάθεκτο!\nScratch 7: Κι επειδή κανείς δεν πεθαίνει όσο ζει στις μνήμες των άλλων κι επειδή παραλίγο με το συγκεκριμένο πούλμαν να ταξιδέψει για Θεσσαλονίκη, αγαπημένος μου φίλος ΠΑΟΚτσής και πέρασα μεγάλο λούκι μέχρι να μάθω ότι ταξίδεψε τελικά με τρένο "αξέχαστοι να είστε παιδιά"...\nΠριν λίγο γύρισαν οι άντρες μου από το τηγάνι :)\n(δεν έπαιξαν σπουδαία, πάντως, ήταν η ομόφωνη ετυμηγορία τους, αλλά σημασία έχει η νίκη, ε;)\nScratch 2:Ναι, ναι, ΝΑΙΙΙΙΙΙ!!!\nScratch 3: εγώ δεν μπορώ να ξεπεράσω το σοκ που ενιωσα όταν τον είδα, πάντως... Θα πάρει καιρό, μάλλον!!\nScratch 6: Ο Ατρόμητος σκίζει, ε;\nScratch 7: Μπράβο σου που θυμάσαι...\nκαλημέρα, γατί μου :)\n@νατασσάκι: Δεν έπαιξαν ωραία είναι αλήθεια, αλλά εδώ δεν παίζουν μπάλα οι ομάδες μας, θα παίξει η Εθνική που οι παίκτες της συναντιούνται τέσσερις φορές το χρόνο;\nH νίκη μετράει, είναι γεγονός! :)\nScr 2: Ηδονή!\nScr 3: Kι εγώ το ίδιο έπαθα... :))\nScr 6: Ναι, η Ατρομητάρα σκίζει!\nScr 7: Πώς να μη θυμάμαι; Είχα περάσει μεγάλη αγωνία. Νέα παιδιά όλοι τους... Πόσο κρίμα...\nΚαλημέρα Νατάσσα μου! :****\nΌλα τα λεφτά η τελευταία φωτό\nΑ ρε Γκάγκα θεέ, %$*#@ όλες τις (άλλες) ΠΑΕ!\nΦανούρη θεέ, άσε την ΠΑΕ και έλα επαέ!\nΟ Χάρι σκοράρει αφειδώς με την Εθνική, αλλά με την ομάδα του γιοκ. Δικαιώνονται όσοι λένε ότι έπρεπε να παίζει μόνο στην Εθνική.\nΟ δε "Ελ Τόρο" συνεχίζει και με την Εθνική αυτό που ξέρει πολύ καλά και με την ομάδα του (μπρρρ...)\n@ethanandthecity: To λιγότερο που μπορεί να κάνει κανείς είναι να μνημονεύει αυτά τα παιδιά που πλήρωσαν με τη ζωή τους την αγάπη για την ομάδα τους. Θα μπορούσε να είναι ο καθένας στη θέση τους και είναι άδικο. Τόσο άδικο...\nΓι΄ αυτό και γίνομαι έξω φρενών όταν ακούω συνθήματα εναντίον νεκρών. Οποιασδήποτε ομάδας...\n@eforas: Eδώ προκαλούσε ο Γκαγκά πριν επανεκλεγεί. Θα κωλώσει τώρα που επανεξελέγη παμψηφεί;\nΧαμός στην Κρήτη. Παίζει με τα νεύρα των Κρητικών ο Βατσινάς.\nAυτή θα ήταν η λύση για τον Χάρι. Να του κάνει συμβόλαιο η Εθνική...\nΤόρο: Δεν είνα ένα το λάθος, δύο η αστοχία, τρία το ύφος ...κλπ. κλπ. (πόσα δοκάρια έχει μέχρι τώρα σε γαύρο και εθνική; τα πλησιάζει τα εφτά;).\nΕύγε κατ' αρχάς για την τελευταία φωτό, το θυμάσαι σαν σήμερα αυτό το τραγικό γεγονός, μόλις είχα πρωτο-έρθει Ελλάδα.\nΠολύ χάρηκα για την Εθνική, ειδικά για τη βολάρα του Κατσούρ μας και την εμφάνιση του Χαριστέα. Μα μόνο εγώ τον θεωρώ υπέροχο; Πάμε Μουντιάλ, το συνειδητοποιούμε;!\nΚαι η "δική" μας η ας-την-πούμε-Εθνική πήγε καλά, πήραμε ισοπαλία από την Γεωργία μέσα στην Τιφλίδα. Άτυχοι όμως, έχασε κι ο Μιχαλάκης πέναλτυ....\nΠόσο δίκιο έχεις πως υπάρχει κόσμος πολύς που δεν πηγαίνει στα ματς της Εθνικής επειδή γίνονται στο Καραϊσκάκη! Εγώ πχ! Μια φορά πήγα εκεί μέσα, πριν κάνα μήνα για το οσφπ-Ανόρθωσις, δεν ξαναπατάω!\nΥΓ1: δεύτερη σερί νίκη για τον τοοοόσο αγαπητό μας Αλόνσο, χιχί! Δεν πιστεύω να πήγες εκκλησία και να μην ήσουν καθηλωμένη στην οθόνη σήμερα τα χαράματα; Σούπερ ο Νελσίνιο Πικέ το καμάρι μου, τέταρτος!!! Έξτρα ηδονή ο καταποντισμός του Χάμιλτον!\nΥΓ2: Καβάλα-Καλαμάτα 3-0, όλε οι Αργοναύτες! Νίκησε κι ο ΠΑΣ, κι ο Ιωνικός, κι ο Ατρόμητός σου, καλές πορείες Διαγόρας και Απόλλων, ποιοι θ' ανέβουν πια;!\nΥΓ3: πεντάσφαιρη η αδελφοποιημένη μας Λιβόρνο! Αυτά είναι!\nΤο γκολ του Κατσουράνη δεν θα μπορούσε παρά να είναι εξαιρετικό... είναι Πατρινός!!!!!!!!!!!!!!!!!!\n@ντέμης: Δεν είναι κάτι για το οποίο πρέπει να δώσει κάποιος εύσημα Ντέμη μου. Είναι κάτι που πηγάζει από την καρδιά. Και μένα με είχε συγκλονίσει το συγκεκριμένο το γεγονός για το λόγο που αναφέρω στο ποστ. Ομως, γενικά με συγκινούν τέτοια περιστατικά. Είναι από τα πιο θλιβερά γεγονότα που ζει ένας άνθρωπος...\nKαι καλά ο ΑΕΚτζής Κατσουράνης (φήμες αναφέρουν ότι είναι ...βάζελος! :ppp). Aλλά να σου αρέσει ο Χαριστέας; Ολα τα παράξενα με σένα συμβαίνουν τελικά! :p\nΕ ναι, όλα δείχνουν ότι πάμε Μουντιάλ.\nΑτυχοι ήσασταν όντως. Στενοχωρήθηκα για τον Αγγελάρα, μπορούσατε να φύγετε με το διπλό.\nΜα, το ξέρω, το ίδιο αισθάνομαι κι εγώ. Το Καραϊσκάκη είναι τόσο ξένο. Αντίθετα, στο παλιό Καραϊσκάκη είχα πάει άπειρες φορές.\nΥΓ1. ΕΛΕΟΣ με τον Αλόνσο! Τι αμαρτίες πληρώνω να τον βλέπει να πανηγυρίζει δεύτερη νίκη μέσα σε δυο εβδομάδες; Τελικά ο Νελσίνιο έχει εξέλιξη... Για τον Χάμιλτον μπορώ να σου πω ότι κι εγώ το ευχαριστιέμαι... Αλλά τι να το κάνεις; Λογικά θα πάρει τον τίτλο...\nΥΓ2. Καλά, την επόμενη αγωνιστική έχει να γίνει αίμα και άμμος. ΠΑΣ Γιάννενα - Ατρόμητος και Ογιος - Λούτσι κόντρα στην παλιά τους ομάδα... Νομίζω θα γίνει Σάββατο, ελπίζω να το δείξει η TV...\nYΓ3. Πώς γίνεται δεξιός και να σου αρέσει η Λιβόρνο... Είσαι ολόκληρος μια αντίφαση! :))\n@"ζαχαρούλα..": Zαχαρούλα σε λένε και ζάχαρη στάζεις για τον Κατσουράνη! Αχ τι να σε κάνω που είσαι και Πατρινιά και ΑΕΚτζού! :)))


Mια συναυλία αφιερωμένη στον συνθέτη Jóhann Jóhannsson\nΕισιτήρια 10€ και 5€ μειωμένο\nΤη Δευτέρα 25 Νοεμβρίου στις 20.30 στο Κέντρο Πολιτισμού Ίδρυμα Σταύρος Νιάρχος.\nΟι Echo Collective, ερμηνεύουν με τον δικό τους τρόπο το έργο του Jóhannsson 12 Conversations with Thilo Heinzmann. Οι Echo Collective είναι ένα πολυδιάστατο μουσικό σχήμα με ιδρυτικά μέλη τους Neil Leiter και Margaret Hermant. Με όχημα την κλασική τους παιδεία, αναζητούν συνεχώς μουσικές προκλήσεις και απαιτητικά έργα, βάζοντας πάντα τη δική τους σφραγίδα. Κάθε τους κομμάτι, κάθε τους ερμηνεία, αποδεικνύει πως πρόκειται για ένα μουσικό σύνολο με μια τελείως προσωπική, ξεχωριστή φωνή. Μία τέτοια πρόκληση είναι και το έργο 12 Conversations with Thilo Heinzmann του Jóhann Jóhannsson, ένα κουαρτέτο εγχόρδων σε 12 μέρη, που θα παρουσιάσουν στο ΚΠΙΣΝ, σε μια συναυλία που πραγματοποιείται χάρη στην αποκλειστική δωρεά του Ιδρύματος Σταύρος Νιάρχος (ΙΣΝ).\nΤο έργο προέκυψε μέσα από ένα μακρύ και απροσδόκητο ταξίδι που ξεκίνησε από ένα ερώτημα του Βρετανού Richard Thomas: άραγε η δημιουργική διαδικασία είναι ίδια, στην ουσία της, για τον συνθέτη που γράφει μουσική και για τον εικαστικό που ζωγραφίζει έναν πίνακα;\nΠροκειμένου να απαντήσει στο παραπάνω ερώτημα, ο Thomas συνέλεξε έργα του Γερμανού ζωγράφου Thilo Heinzmann και στη συνέχεια τον ρώτησε αν υπάρχει κάποιος συνθέτης με τον οποίο θα τον ενδιέφερε να συνεργαστεί.\nΟ Heinzmann πρότεινε αμέσως τον Jóhann Jóhannsson και έτσι, ως αποτέλεσμα καλλιτεχνικού διαλόγου, προέκυψε ένα κουαρτέτο εγχόρδων σε 12 μέρη: ένα πρωτότυπο project για το οποίο συνεργάστηκαν ένας Ισλανδός συνθέτης, ένας Γερμανός εικαστικός, ένας Βρετανός που λειτούργησε ως συνδετικός κρίκος και, τέλος, οι Echo Collective.\nΜετά την πρεμιέρα στο Λονδίνο, στις 16 Απριλίου 2016, ο Jóhannsson αποφάσισε να αναθεωρήσει το έργο και προσκάλεσε τους Echo Collective να δουλέψουν μαζί του εκ νέου στην επεξεργασία της σύνθεσης. Οι Echo Collective και ο Jóhannsson ανέπτυξαν βαθιά αμοιβαία μουσική κατανόηση και ένα κοινό όραμα.\nΌταν ο συνθέτης έφυγε απροσδόκητα από τη ζωή τον Φεβρουάριο του 2018, οι Echo Collective άρχισαν να πειραματίζονται ξανά με το έργο μόνο και μόνο για να συνειδητοποιήσουν ότι ήταν ήδη ολοκληρωμένο. «Την πρώτη φορά που τους άκουσα να το ερμηνεύουν», ανακαλεί ο Thomas, «ήταν λες και ο Jóhann καθόταν πλάι μου».\nΠροπώληση εισιτηρίων για το κοινό στο SNFCC.org, στο Κέντρο Πολιτισμού Ίδρυμα Σταύρος Νιάρχος (ταμεία ΕΛΣ), καθώς και ΕΔΩ: